
Τι ωραία εποχή που ζούμε! 

Ποιος είναι τόσο ηλίθιος που να μην βλέπει 
την ολοφάνερη απάτη; 

Αλλά και ποιος είναι τόσο τολμηρός που να μην εθελοτυφλεί; 
Άσχημος είν' αυτός ο κόσμος κι όλοι θα χαθούμε 
άμα σωπαίνουμε όταν αισχρότητες ακούμε. 









ΣΚΕΨΕΙΣ ΔΙΑΔΡΟΜΗΣ ... 


ΣΚΕΨΕΙΣ ΕΔΕΥΘΕΡΙΑΣ 

από τον Κύκλο Σύνταξης 


Στο μέλλον όσα εξελίσσονται στις μέρες μας και 
θα εξελίσσονται για καιρό, θα καταγράφονται 
ως τα γεγονότα στα χρόνια της Μεγάλης 
Πανδημίας του κορωναϊού. Οι ιστορικοί του 
μέλλοντος θα μιλούν για το μεγάλο σοκ που 
βίωσε, μαζικά και ταυτόχρονα, σχεδόν το 
σύνολο του παγκόσμιου πληθυσμού. Πόσες 
εκατοντάδες ή εκατομμύρια άνθρωποι πέθαναν, 
αυτοκτόνησαν, τρελάθηκαν ή εξεγέρθηκαν λόγω 
της πείνας ή του παρατεταμένου εγκλεισμού 
και της απαγόρευσης των ανθρώπινων 
επαφών, πόσοι συνελήφθησαν γιατί απλά 
βγήκαν από το σπίτι τους σ' έναν πλανήτη 
φυλακή. Αυτοί θα γνωρίζουν, βέβαια, πολλές 
«λεπτομέρειες», που εμείς ακόμη ίσως δεν 
τις φανταζόμαστε καν ή προσπαθούμε να τις 
αναζητήσουμε, έστω, μέσα και από την πιο 
νοσηρή φαντασία. Μας κλειδώνουν μέσα για το 
καλό μας, χαρακτηρίζουν «εγκληματία» κάποιον, 
έστω, επειδή τόλμησε να βγει μια βόλτα στον 
ήλιο ακόμη και δίχως να έρθει σε επαφή με 
κάποιον άλλον. Η λοβοτόμηση του παγκόσμιου 
πληθυσμού προ των πυλών. Κάθε άνθρωπος 
μετατρέπεται σε δυνητικό εχθρό, σε μολυσμένο, 
σε μεταλλαγμένο είδος που απαγορεύεται να 
συναναστρέφεται με τους ομοίους του. 

Η έλευση των μηχανών δεν βρίσκεται στο 
μέλλον βρίσκεται ήδη στο παρελθόν. Οι 
μηχανές, άλλωστε, δεν μολύνονται και δεν 
μολύνουν, δεν κολλάνε τον ιό, μπορούν να 
προσφέρουν υπηρεσίες με ασφάλεια, κάθε 
είδους υπηρεσίες. Οι άνθρωποι απαγορεύεται 
να αγγίζονται, να έρχονται σε επαφή, ακόμα 
και να κοιτιούνται δίχως ενοχές, όσοι το κάνουν 
εγκληματούν και θα πρέπει να τιμωρούνται 
ολοένα και πιο σκληρά. Αποστάσεις, όλα να 
γίνονται από απόσταση, μέσα από οθόνες, 
μέσα από πλαστικά κουκούλια, αποστείρωση, 
διαρκή αποστείρωση, πλαστικά γάντια και 
μάσκες, δίχως πρόσωπο, δίχως χαμόγελα, δίχως 
γκριμάτσες στα σκοτεινά, για το καλό μας. Και 
στο βάθος η νέα παγκόσμια διακυβέρνηση επί 
αμέτρητων πτωμάτων, δίχως προφάσεις δίχως 
δισταγμούς. 

Να βγούμε στο φως, το σκοτάδι μόνο τις ύαινες 
βοηθά, και τα τσακάλια. Να περιγελάσουμε τον 
τρόμο. Καμμιά εμπιστοσύνη στους χθεσινούς 
χασάπηδες που ντύνονται την προβιά του αμνού 
και του σωτήρα. Να στείλουμε από τώρα 
το μήνυμα στους ιστορικούς τού 
μέλλοντος: δεν θα μας τελειώσουν. 

Κοπιάστε, λοιπόν... 

Απρίλιος 2020 



ΔΠφ·ΔΙ?®Ε2Βα- 


Ούτε ελεύθεροι, ούτε πολιορκημένοι 

Χωρίς αμφιβολία ζούμε απερίγραπτες στιγμές. Κα¬ 
νείς δεν ξέρει τι γίνεται γύρω του. Αναγκαστικά η 
πρώτη επαφή με την υλική πραγματικότητα είναι 
οπτική. Ξαφνικά, από τη μια μέρα στην άλλη, οι πό¬ 
λεις σχεδόν σε όλο τον πλανήτη αδειάζουν. 

Η δυστοπία αυτή θυμίζει την ανήσυχη ερημιά των 
έργων του Τζιόρτζιο ντε Κίρικο. Το « Αίνιγμα της 
Ώρας » (1911), ο « Κόκκινος Πύργος » (1913), η «Η 
Μελαγχολία της Αναχώρησης » (1914) και το « Διπλό 
Όνειρο της Άνοιξης». Το παράξενο σόμπαν του Κίρικο 
είναι προφανώς μια ψυχοδιανοητική κατάσταση και 
όχι μια υλική, πραγματική συνθήκη.Έρημοι δημόσιοι 
χώροι, ο άδειος σταθμός του Μονπαρνάς, πλατείες, 
με τη σκληρή γεωμετρία της πόλης, ρωμαϊκά αγάλ¬ 
ματα, απόκοσμες προοπτικές και μια-δύο μικροσκο- 
πικές ανθρώπινες φιγούρες το πολύ. 

Η οικεία εφήμερη ερημιά λίγο πριν την αλλαγή του 
χρόνου, όπου εξαφανίζονται όλοι στα σπίτια τους, 
λίγο πριν τα μεσάνυχτα, εκτός από τους άστεγους 
και τα αδέσποτα σκυλιά, είναι η νέα πραγματικότητα, 
την οποία όλως παραδόξως κοντεύουμε πια να συ¬ 
νηθίσουμε μετά από 2 εβδομάδες απαγόρευσης της 
κυκλοφορίας. 

Δεν θα ξεχυθεί κανείς μετά από λίγες ώρες, γιατί 
έχουμε απαγόρευση κυκλοφορίας. Τί αστείο είναι 
αυτό πάλι; Για πόσο παρακαλώ; Επ' αόριστον, όλο 
τον Απρίλιο οπωσδήποτε, όπως φαίνεται και τον 
Μάϊο, να μην σας πούμε και τον Ιούνιο και χαλάσου¬ 
με τις καρδιές μας. Δε βλέπετε τις εκατόμβες στην 
Ιταλία και την Ισπανία; 

Εξ άλλου δεν αποφασίζετε εσείς για τα μέτρα. Θα 
κάνετε ό,τι σας πούμε, τελεία και παύλα. 

Οι διαταγές είναι σαφείς. Τις παραθέτουμε, γιατί 
θεωρούμε ότι αποτελούν λογοτεχνικές ψηφίδες σου¬ 
ρεαλισμού. 

«Μένουμε σπίτι, μένουμε ασφαλείς. Αποφεύγουμε 
τον συγχρωτισμό. Ακολουθούμε τους κανόνες υγιει¬ 
νής, 3 αποφάσεις, 3 αποφάσεις για την ζωή μας, για 
τους οικείους μας, για τα παιδιά μας, για τις γειτονιές 
μας, για τις πόλεις μας, για την πατρίδα μας, 3 απο¬ 
φάσεις». 

«Αυτό το Σαββατοκύριακο είναι μία ευκαιρία να 
δείξουμε την κοινωνική μας ευθύνη: Αφού δεν θα 
έχουμε καμμία επαγγελματική υποχρέωση, δεν κυ¬ 
κλοφορούμε! Μένουμε στο σπίτι και διαβάζουμε, 
ακούμε μουσική, βλέπουμε ταινίες, επικοινωνούμε 
με τους δικούς μας, αυτούς που αγαπάμε. Πάμε για 
έναν περίπατο ή για τρέξιμο μόνοι. Και σε κάθε πε¬ 
ρίπτωση αποφεύγουμε τις συναθροίσεις. Απ' όλους 
εμάς και τη συμπεριφορά μας εξαρτάται, τελικά, αν 
η κυβέρνηση χρειαστεί να πάρει ακόμα πιο δραστικά 
μέτρα περιορισμού της κυκλοφορίας». 

Στο εξής επιτρέπονται έξι (6) μετακινήσεις με άδεια. 

Ο υπεύθυνος πολίτης θα πρέπει να στείλει 5Μ5 ή 
να υπογράψει έγγραφο, στο οποίο θα αναφέρει το 
ονοματεπώνυμο, τον τόπο κατοικίας και τον τόπο 
εργασίας τού εργαζόμενου, καθώς και το ωράριο 
προσέλευσης και αποχώρησής του αν πρόκειται για 
εργασία. Όταν είναι έξω θα κρατάει αποστάσεις 2 μέ¬ 
τρων από τους γύρω του. Να μην τους κοιτάζει καν. 
Να περιμένει υπομονετικά στις ατελείωτες ουρές, 
στην τράπεζα, στο σουπερμάρκετ, στο φαρμακείο. 


Η αστυνομική ταυτότητα και η βεβαίωση ανά 
χείρας. Τακτική απολύμανση. Καθαριότητα από¬ 
λυτη. Μόνο τα μάτια να φαίνονται πίσω από τη 
μάσκα. Αν θέλει μπορεί να πάρει ακόμα ένα (1) άτο¬ 
μο μαζί του για συντροφιά αλλά απόσταση 1,5 μέτρα 
παρακαλώ. 5οα3ΐ οΜ5ΐ3ηαη§ λέγεται. Τις άλλες ώρες 
θα κάθεται σπίτι, σε αυτό το χαζοροζουλί ζωγραφι¬ 
στό σπιτάκι της κρατικής ρεκλάμας με τα κωνοφόρα 
γύρω-γύρω (κλεμμένο από μια αφίσα στο Τέξας), θα 
ακούει στις 6 κάθε απόγευμα τον συναισθηματικό 
και γλυκούλη κύριο Τσιόδρα να απαγγέλλει τις κρα¬ 
τικές Αλήθειες για την επιδημία. 

Πόσο δάκρυ κορόμηλο κύλησε όταν βούρκωσε ο κύ¬ 
ριος Τσιόδρας εξηγώντας ότι κινδυνεύουν κυρίως οι 
παππούδες και οι γιαγιάδες από την ίωση. Όλοι αγα¬ 
πάμε ή αγαπούσαμε τους παππούδες και τις γιαγιά¬ 
δες. Όση αντιπάθεια μπορεί να προκαλεί ο βλοσυρός 
συνταγματάρχης Χαρδαλιάς, που αναγγέλλει τα μέ¬ 
τρα και τις απαγορεύσεις, τόση γλύκα και εμπιστοσύ¬ 
νη προξενεί αυτή η μουσίτσα. Πολλοί είναι έτοιμοι να 
πέσουν ακόμη και στη φωτιά αν το ζητήσει ο κύριος 
Τσιόδρας. 

Μετά αν θέλει ο υπεύθυνος πολίτης (και για το καλό 
του, ΝΑ ΘΕΛΕΙ) μπορεί να πληροφορείται ποιος διά¬ 
σημος αρρώστησε από την ίωση και τις αναλυτικές 
συστάσεις από τα Μ ΜΕ. Δελτίο καιρού δεν χρειάζε¬ 
ται. Κανείς δεν χρειάζεται περιττές πληροφορίες. Επι¬ 
τρέπεται ο προαυλισμός στο μπαλκόνι χωρίς άδεια 
των αρχών. 

Οι Ιταλοί τραγουδούν από τα μπαλκόνια, ανεβάζουν 
θεατρικές παραστάσεις και περφόρμανς τον πληρο¬ 
φορούν τα εγχώρια Μ ΜΕ. Ο αρχιτέκτονας Ανδρέας 
Κούρκουλας παρατηρεί εύστοχα ότι μετά από αρκετά 
χρόνια τα έρημα μπαλκόνια αποκτούν ζωή, γίνονται 
πάλι το κατώφλι του παλιού ισόγειου σπιτιού. Διό¬ 
τι οι κάτοικοι των ελληνικών πόλεων ήταν πολύ πριν 
κλεισμένοι στα σπίτια τους χωρίς επαφή με τον έξω 
κόσμο. 

Η κοινωνικοποίηση γινόταν εδώ και χρόνια μέσα 
από τα μέσα κοινωνικής δικτύωσης και τον προαυλι- 
σμό στις απειράριθμες καφετέριες, που ξεφύτρωσαν 
στα χρόνια της κρίσης, κυρίως για τις νεότερες ηλικί¬ 
ες. Τώρα τούς πείραξε ο εγκλεισμός; 

Θα αναρωτηθείτε ίσως, γιατί τα ΜΜΕ δεν λένε στον 
υπεύθυνο πολίτη ότι πολλοί ιταλοί έχουν αρχίσει να 
μπουκάρουν στα σουπερμάρκετ λόγω Πείνας; Στον 
ιταλικό Νότο, αναμενόμενο. Ο «υπεύθυνος» πρέπει 
να χειροκροτεί από το μπαλκόνι του το Κράτος κατ' 
εντολή της Πρώτης Κυρίας και να πιστεύει ότι αυτό 
το Κράτος έχει φροντίσει γι' αυτόν, ότι θα του λύσει 
το πρόβλημα της πείνας και αν αρρωστήσει από την 
πανδημία θα βρει φροντίδα στο σύστημα υγείας. Και 
όλα πάνε ρολόι, η κατάσταση βαίνει καλώς. 

Ακόμα και ο ΤζώρτζΌργουελ θα είχε εκνευριστεί με 
τέτοιες καταστάσεις, όταν δακτυλογραφούσε από το 
κρεβάτι του -λόγω εξάντλησης από τη φυματίωση- 
το «1984». 


Φόβος, πειθαρχία και «ατομική εύθύνη» 

Δεν μπορούμε παρά να μείνουμε με το στόμα ανοι¬ 
χτό με την προσαρμοστικότητα όλων των κοινωνι¬ 
ών -μηδέ εξαιρουμένης και της ελληνικής- στη νέα 
αναγκαστική συνθήκη. Ο θρύλος του «χαλαρού και 
απείθαρχου» Έλληνα μπροστά στην εξουσία δεν 
επαληθεύτηκε γι' ακόμα μια φορά. Ποιά απειθαρ¬ 
χία; Μπροστά στο Φόβο, ακόμα και οι παραδόπιστοι 
μαγαζάτορες, που θέλουν να βγάλουν από το λύκο 


συνέχεια στη σελ. 4 









ΐυΡϋ$ ΟΕΝΤΙ$, ΤΑϋΚϋ$ ΟΟΚΝΙ5: 

Ο ΛΥΚΟΣ ΜΕ ΤΑ ΔΟΝΤΙΑ 
ΚΑΙ Ο ΤΑΥΡΟΣ ΜΕ ΤΑ ΚΕΡΑΤΑ (ΕΠΙΤΙΟΕΤΑΙ) 



«Ενώ η διοίκηση Τηικηρ χρησιμοποίησε την παν¬ 
δημία για να οπισθοχωρήσει από την παγκόσμια 
ολοκλήρωση, η Κίνα χρησιμοποιεί την κρίση για 
να επιδείξει την προθυμία της να ηγηθεί. Ως η 
πρώτη χώρα που επλήγη από τον νέο κορωνα- 
ϊό, η Κίνα υπέφερε τρομερά τους τελευταίους 
τρεις μήνες. Αλλά τώρα αρχίζει να ανακάμπτει , 
ακριβώς όταν ο υπόλοιπος κόσμος υποκύπτει 
στην ασθένεια. Αυτό δημιουργεί πρόβλημα για 
τους Κινέζους κατασκευαστές , πολλοί από τους 
οποίους ανέκαμψαν και λειτουργούν πάλι , αλλά 
αντιμετωπίζουν αδύναμη ζήτηση από χώρες που 
βρίσκονται σε κρίση. Αλλά δίνει επίσης στην Κίνα 
μια τεράστια βραχυπρόθεσμη ευκαιρία να επη¬ 
ρεάσει την συμπεριφορά άλλων κρατών. Παρά 
τα πρώτα λάθη που πιθανώς κόστισαν την ζωή 
χιλιάδων ανθρώπων, το Πεκίνο έχει μάθει πώς 
να πολεμά τον νέο ιό και έχει αποθέματα εξοπλι¬ 
σμού. Αυτά είναι πολύτιμα περιουσιακά στοιχεία 
και το Πεκίνο τα έχει παρατάξει με 
επιδεξιότητα». 

Γοτείς/η Αβαπε, Ο κορωναϊός ϋα βάλει τέλος στην πα¬ 
γκοσμιοποίηση όπως την ξέρουμε; 17-3-2020, 
ΗΕΝΚΥ ΡΑΚΚΕΙΙ καθηγητής Πολιτικών Επιστημών και 
Διεθνών Σχέσεων στο Πανεπιστήμιο (3θογ§θ \Λ/35ήίη§ΐοη 
καιΑΒΚΑΗΑΜ ΝΕ\Λ/ΜΑΝ καθηγητής στην Σχολή Εξωτερι¬ 
κών Υπηρεσιών και Διακυβέρνησης ΕάιτιυηοΙ Α. \Λ/3ΐ5ή στο 

Πανεπιστήμιο <3θογ§θϊο\λ/ιί 

Ο Ζακ Αταλί σύμβουλος του Μιττεράν είχε πει κά¬ 
ποτε ότι ο κόσμος εξελίσσεται, όταν επιβάλλονται με 
το πρόσχημα του φόβου αυταρχικά και ανελεύθερα 
μέτρα, είτε μέσω δικτατοριών είτε λόγω εκτάκτων 
συνθηκών από δημοκρατικά καθεστώτα. Φυσικά και 
σε κάθε περίπτωση, θα πει κάποιος, σημασία έχει 
προς όφελος ποιου εξελίσσεται ο « κόσμος » και βέ¬ 
βαια σε τι συνίσταται αυτή η «εξέλιξη». Στην διαδικα¬ 
σία αυτή σημαντικό παράγοντα αποτελεί η δυνατό¬ 
τητα κάθε εξουσίας να θέτει κάθε φορά τα εύπλαστα, 
-σύμφωνα με τα εκάστοτε συμφέροντα της-, πλαί¬ 
σια του ατομικού και του κοινωνικού στιγματισμού, 
δηλαδή, μ' άλλα λόγια, να ορίζει ποιος συνιστά το 
«απόλυτο κακό » και για πόσο διάστημα θ' αποτελεί 
τον αποδιοπομπαίο τράγο. 

Σύμφωνα με την παραδοσιακή μελέτη της διεθνούς 
πολιτικής, στο κέντρο κάθε παρόμοιας απόπειρας οφεί¬ 
λει να βρίσκεται το διακρατικό σύστημα, ενώ τα κράτη 
αναλύονται ως ανεξάρτητες και αυτόνομες οντότητες. 
Αυτή, ακριβώς, η κρατοκεντρική προσέγγιση την δεκαε¬ 
τία του '50 έχει συχνά απεικονιστεί μέσω του λεγάμενου 
«μοντέλου της μπάλας του μπιλιάρδου». Σύμφωνα με 
το συγκεκριμένο μοντέλο, τα κράτη, όπως και οι μπάλες 
του μπιλιάρδου, είναι συνεκτικές και αυτόνομες μονάδες, 
που επιδρούν η μία την άλλη μέσω εξωτερικής πίεσης, 
δηλαδή όσα κυρίαρχα κράτη αλληλοεπηρεάζονται μέσα 
στο διακρατικό σύστημα συμπεριφέρονται ως ένα σύνο¬ 
λο από μπάλες του μπιλιάρδου, που μετακινούνται και 
συγκρούονται μεταξύ τους είτε με αφορμή στρατιωτικά 
ζητήματα είτε ζητήματα ασφάλειας. 

Τις δεκαετίες που ακολούθησαν, η ολοένα και αυξανό¬ 


μενη αλληλεξάρτηση των κρατών, η γιγάντωση των πολυ¬ 
εθνικών, του χρηματοπιστωτικού και τραπεζικού τομέα, 
των υπερεθνικών οργανισμών, όπως το ΝΑΤΟ, η ΕΕ, οι (38 
ή οι (320, ο εξ ίσου σημαντικός ρόλος των ΜΚΟ, αλλά και η 
δράση πλήθους άλλων μη κρατικών οργανώσεων συμπε- 
ριλαμβανομένης, λόγου χάριν, της Αλ-Κάϊντα, έδωσαν το 
προβάδισμα σ' εκείνη την θεώρηση που υποστηρίζει, με 
διάφορες παραλλαγές, το μοντέλο των πολλαπλών δρώ- 
ντων στην παγκόσμια διακυβέρνηση. 

Παρ' όλα αυτά, μέχρι στιγμής ουδέν κράτος φαίνεται 
να έχει ανταγωνιστή, όσον αφορά την δυνατότητά του να 
επιβάλλεται με την κατασταλτική ισχύ την οποία διαθέ¬ 
τει εντός των συνόρων του. Αυτή ακριβώς η «περίπλοκη 
αλληλεξάρτηση», περιλαμβάνει ένα αλληλοσυνδεόμενο 
παγκόσμιο εμπόριο, όπως αποτυπώνεται στην συγκεκρι¬ 
μένη φάση της «παγκοσμιοποίησης», αλλά προϋποθέτει 
και την δημιουργία ενός πραγματικού «ιστού αράχνης» 
που αιχμαλωτίζει τον παγκόσμιο πληθυσμό μέσω των 
νέων τεχνολογιών. Προϋποθέτει, επίσης, την ενοποίηση 
των κρατικών πολιτικών και επομένως και την περαιτέρω 
συγχώνευση των μοντέλων διακυβέρνησης. Αυτή η αιχ¬ 
μαλωσία περιλαμβάνει τον τρόπο, που πραγματοποιού¬ 
νται οι ανθρώπινες επαφές, το διαδικτυακό εμπόριο, την 
μαζική παρακολούθηση, τα παγκόσμια πρότυπα της ηθι¬ 
κής, τις θηριώδεις προεκτάσεις που λαμβάνει η φρενήρης 
ανάπτυξη της τεχνητής νοημοσύνης. 

Ας σκεφτούμε μόνο μια όχι και τόσο μελλοντική εικόνα, 
όπου στις έρημες πόλεις, λόγω μιας νέας καραντίνας και 
προκειμένου να αντιμετωπιστεί ένας ακόμη φονικότερος 
ιός, θα περιπολούν μόνο ανθρωποειδή ή ρομπότ που θα 
ασκούν αστυνομικούς και στρατιωτικούς ελέγχους, ενώ 
τα σημερινά άτοηεε θα μοιάζουν προϊστορικά εργαλεία. 
Σύμφωνα με τον φουτουριστή Τόμας Φρέϊ, «η εποχή των 
ισχυρών όπλων βαδίζει στο τέλος της, ενώ ο βιολογικός, ο 
κυβερνοπόλεμος και ο πόλεμος του νου μόλις ξεκινούν». 

Σύμφωνα με τον Τζον Αλεν, στρατηγό ε.α. του Σώ¬ 
ματος των Πεζοναυτών των ΗΠΑ και πρόεδρο του 
αμερικανικού ΐήιηΚ ΐ3πΙ<, ΒτοοΙ<ΐηρ5 ΙηΒΐΐΐυΐΐοη, «κάθε 
έθνος και ολοένα και περισσότερο κάθε άτομο βιώνει 
κοινωνικές εντάσεις αυτής της ασθένειας με νέους, 


ισχυρούς τρόπους. Αναπόφευκτα, εκείνα τα έθνη που 
θα δείξουν αντοχή -τόσο λόγω των μοναδικών πολιτι¬ 
κών και οικονομικών τους συστημάτων, αλλά και από 
την άποψη της δημόσιας υγείας- θα διεκδικήσουν την 
επιτυχία έναντι εκείνων που βιώνουν ένα διαφορετι¬ 
κό, πιο καταστροφικό αποτέλεσμα. Για ορισμένους, 
αυτό θα αποτελέσει έναν μεγάλο και οριστικό θρίαμ¬ 
βο της δημοκρατίας, της πολυμέρειας και της υγειο¬ 
νομικής περίθαλψης για όλους. Για κάποιους άλλους 
η επιτυχία θα δείξει τα σαφή «οφέλη» της αυταρχικής 
διακυβέρνησης». 

Εδώ χρειάζεται μια προσοχή. Το αποτέλεσμα θα εί¬ 
ναι μόνο, όπως ισχυρίζονται πολλοί, μια μετατόπιση 
των δυναμικών της ισχύος μεταξύ των μεγάλων παγκόσμι¬ 
ων οικονομιών, με εκείνες που είναι καλά προετοιμασμέ¬ 
νες για την καταπολέμηση του νέου ιού, είτε να αποθεμα- 
τοποιούν πόρους για τον εαυτό τους, είτε να βοηθήσουν 
εκείνες που δεν είναι καλά προετοιμασμένες -και, ως 
αποτέλεσμα, να επεκτείνουν την επιρροή τους στην πα¬ 
γκόσμια σκηνή; 

Μάλλον όχι. Και ο λόγος είναι απλός. 

Τα ζητήματα που μπαίνουν στο τραπέζι με αφορμή την 
παγκόσμια εξάπλωση της επιδημίας του νέου κορωναϊού 
δεν είναι καινούργια. Μήπως ακούμε για πρώτη φορά 
τα σχετικά περί ελλείματος «σοβαρής παγκόσμιας ηγεσί¬ 
ας», μήπως αναρωτιούνται οι συνήθεις εντεταλμένοι για 
πρώτη φορά για το ποιές θα είναι οι «αξίες και τα ορά¬ 
ματα» του «Νέου θαυμαστού κόσμου »; Δεν πρόκειται, 
λοιπόν, να προκύψει για μιαν ακόμη φορά μια επίσης 
«εύθραυστη» επαναδιαπραγμάτευση των παγκόσμιων 
συσχετισμών ισχύος. Τρανή απόδειξη αποτελούν τα απα¬ 
γορευτικά μέτρα, που μόνο μια παγκόσμια δικτατορία θα 
μπορούσε να λάβει την ίδια στιγμή για δισεκατομμύρια 
ανθρώπους στον πλανήτη. 

Το γεγονός αυτό δεν αναιρείται από την φθηνή κατά τ' 
άλλα προπαγάνδα, που διατυμπανίζει ότι επιτέλους απο¬ 
καταστάθηκε η εμπιστοσύνη των πολιτών απέναντι στους 
κρατικούς θεσμούς και μηχανισμούς, που εμφανίζονται 
και πάλι ως οι εγγυητές της ασφάλειάς τους. 

συνέχεια στη σελ. 5 

συνέχεια από τη σελ. 2 

δύο τομάρια, σαν ένας άνθρωπος, έκλει¬ 
σαν μονομιάς τις επιχειρήσεις τους επ' 
αόριστον, δεν περίμεναν καν το κρατικό 
φιρμάνι. 

Ποιοι; Αυτοί που διαμαρτύρονταν ότι 
τους έκανε «ζημιά» μια σκόρπια διαδή¬ 
λωση το εξάμηνο. Κλειδαμπαρώθηκαν οι 
πάντες στα σπίτια τους, προμηθεύτηκαν 
αντισηπτικά, γάντια και μάσκες, τρόφιμα 
και κωλόχαρτα. Με σχετικά, όμως, πολιτι¬ 
σμένο τρόπο: ακόμα και τις πρώτες μέρες 
η κίνηση στα σουπερμάρκετ αν και πολύ 
αυξημένη δεν θύμιζε κάτι από σκηνές αλ¬ 
λοφροσύνης άλλων εποχών. 

Το κατοχικό σύνδρομο, ο άλλος θρύλος 
δεν επαληθεύτηκε, επίσης. Η ευλάβεια 
στην συμμόρφωση στα κρατικά μέτρα 
απαγόρευσης παραμένει σταθερή αξία 
και η πλειοδοσία δεν είναι καθόλου 
ασυνήθιστη. Η ατομική ευθύνη, το «μά- 
ντραμ» της κυβέρνησης, όπως και όλων 
των κυβερνήσεων παγκοσμίως μπροστά 
στην πανδημία έγινε το προσωπικό φυλα¬ 
κτό του καθενός. Οι ελάχιστοι, οι οποίοι 
«παραβίασαν» τις αρχικές απαγορεύσεις 
και τόλμησαν, λόγου χάρη, να πάνε σε μια 
ερημική παραλία να λιαστούν -κανείς δεν 
κολυμπά τέτοια εποχή- αντιμετώπισαν 
την χλεύη των οικείων τους. 

Τα ΜΜΕ (η φωνή της Αλήθειας) ξεσά¬ 
λωσαν για λίγες χιλιάδες εκδρομέων. Αν 
η κυβέρνηση χρειαστεί να πάρει ακόμα 
πιο δραστικά μέτρα περιορισμού της κυ¬ 


κλοφορίας ϋα τα πάρει [...], είδατε τελικά 
που χρειάστηκαν; 

Πρέπει, πάντως, να το παραδεχτούμε 
πρώτοι και καλύτεροι εμείς: είναι πολύ 
εύκολο να χειραγωγηθεί ένας ολόκληρος 
πληθυσμός μέσω του φόβου, καθώς το 
αρχέγονο ένστικτο της επιβίωσης, που 
το κληρονομήσαμε από τους πρώτους 
προγονούς μας, τους μονοκύτταρους ορ¬ 
γανισμούς, που κολυμπούσαν στην αρ¬ 
χαία μεγάλη θάλασσα, είναι το μόνο που 
λειτουργεί. Η κοινωνική νοημοσύνη, οι 
αξίες της κοινωνικότητας και της 
ανθρωπιάς, είναι πολύ επίκτητες 
και πρακτικά εκμηδενίζονται, για 
να μην πούμε ότι θεωρούνται και 
μειονέκτημα και οι κοινωνίες των 
ανθρώπων επιστρέφουν πίσω 
στις αρχέγονες κοινότητες μονο¬ 
κύτταρων όντων, το κρίσιμο σκαλί 
πριν τους πολυκύτταρους εξελιγ¬ 
μένους οργανισμούς. 

Και επειδή κάποιοι τολμούν να 
σκεφτούν το μέλλον μετά την 
πανδημία και τις τεκτονικές αλ¬ 
λαγές σε όλα τα επίπεδα, να είναι 
βέβαιοι ότι κόκκινες γραμμές δεν 
υπήρξαν ποτέ και δεν πρόκειται 
να υπάρξουν. 

Πριν την πτώχευση του 2010, 
μπορεί να θυμάστε την κόκκινη 
γραμμή της εποχής: «Να μην πλη¬ 
ρώσουμε την κρίση τους». Την 
πληρώσαμε, δηλαδή, όχι όλοι, 
αλλά οι πιο αδύναμοι. «Να μη θι- 
γούν οι συντάξεις ». Οι συντάξεις 
τελείωσαν. «Όχι άλλο μνημόνιο » 
και είμαστε στο 4ο και μια ανάσα 
πριν το 5ο, το κορωνομνημόνιο. 
«Όχι άλλη κωλοτούμπα», έγινε και 
η επόμενη κωλοτούμπα. «Να μην 
κλείσουν νοσοκομεία » έκλεισαν 
και άλλα νοσοκομεία. «Να μην 
πουληθούν οι παραλίες», πουλή¬ 
θηκαν και αυτές. 

Έ, όχι να κόψουν και τον φρέντο 
καπουτσίνο στον Έλληνα! Έγινε 


και αυτό. Απαγόρευση κυκλοφορίας, το 
ξεχάσαμε; Θα βάλει ο πληθυσμός ηλε¬ 
κτρονικό βραχιόλι με αισθητήρα μέτρη¬ 
σης της θερμοκρασίας; Είμαστε 100% βέ¬ 
βαιοι ότι θα γίνει και αυτό. 

Ο πραγματισμός χτύπησε ακόμα και τα 
συνήθως υπερφίαλα συνθήματα αντίστα¬ 
σης. «Μετά ϋα λογαριαστούμε». Μετά. 
Πόσο μετά; Αγνωστον. Το μέλλον αργεί 
πολύ. 

Ο ΧΑΡΤΗΣ ΕΝΟΣ ΠΛΑΝΗΤΗ 
ΣΕ ΚΑΡΑΝΤΙΝΑ... 

Πάνω από τρία δισεκατομμύρια άν¬ 
θρωποι σε περίπου 70 χώρες και εδάφη 
έχουν τεθεί σε καραντίνα προκειμένου να 
αναχαιτιστεί η εξάπλωση του κορωναϊού, 
σύμφωνα με μια πρόσφατη καταμέτρηση 
του Γαλλικού Πρακτορείου Ειδήσεων. Ο 
αριθμός αυτός ξεπερνά το ένα τρίτο του 
παγκόσμιου πληθυσμού που, σύμφωνα 
με τις εκτιμήσεις του ΟΗΕ, ανέρχεται στα 
7,8 δισεκατομμύρια ανθρώπους. Από αυ¬ 
τούς υποχρεωτική καραντίνα έχει επιβλη¬ 
θεί σε 2,3 δισεκατομμύρια ανθρώπους: 
στην Ινδία, σε πολλές αμερικανικές Πολι¬ 
τείες, τον Παναμά, την Ν. Αφρική, την Κο¬ 
λομβία, την Αργεντινή, το Ιράκ, το Νεπάλ, 
τη Μαδαγασκάρη αλλά και σε πολλές 
ευρωπαϊκές χώρες, όπως η Βρετανία, η 
Γαλλία, Ιταλία, Ισπανία κ.λπ. Τουλάχιστον 
επτά χώρες (συνολικός πληθυσμός 416 
εκατομμύρια) όπως το Ιράν, η Γερμανία 
και ο Καναδάς, καλούν τους πολίτες να 
μείνουν στα σπίτια τους, χωρίς, όμως, να 
λαμβάνονται μέχρις στιγμής συγκεκριμέ¬ 
να περιοριστικά μέτρα για τον κορωναϊό, 
ενώ, επίσης, το ρωσικό κράτος κινείται 
έως τώρα στο πεδίο παρόμοιων συστάσε¬ 
ων. Απαγόρευση της κυκλοφορίας κατά 
τη διάρκεια της νύχτας έχει επιβληθεί σε 
τουλάχιστον 18 χώρες και περιοχές (300 
εκατομμύρια κάτοικοι), όπως στην Αίγυ¬ 
πτο, την Ακτή Ελεφαντοστού, τη Χιλή, τη 
Μανίλα και τη Σερβία. Στον Ισημερινό οι 
κάτοικοι μπορούν να βγουν από το σπίτι 


τους μόνο από τις 5 το πρωί μέχρι τις 2 το 
μεσημέρι. Την στιγμή που γράφονται αυ¬ 
τές οι γραμμές τουλάχιστον σε πέντε χώ¬ 
ρες έχουν τεθεί σε καραντίνα λόγω κορω- 
ναϊού οι μεγαλύτερες πόλεις τους: αυτό 
συμβαίνει μεταξύ άλλων στην Κινσάσα 
(Λ.Δ. Κονγκό), στο Ριάντ, τη Μεδίνα, τη 
Μέκκα (Σαουδική Αραβία) και το Μπακού 
(Αζερμπαϊτζάν). Ο συνολικός πληθυσμός 
των πόλεων αυτών φτάνει τα 30 εκατομ¬ 
μύρια. 

ΤΟ ΤΕΛΟΣ ΤΩΝ ΑΝΘΡΩΠΙΝΩΝ 
ΕΠΑΦΩΝ Ή 
ΑΠΟΔΡΑΣΗ ΑΠΟ 
ΤΗΝ ΕΞΟΔΟ ΚΙΝΔΥΝΟΥ; 

«....ήταν το αίσθημα της εξορίας αυτό το 
κενό που είχαμε μέσα μας; αυτή η ειδική 
συγκίνηση, ο παράλογος πόθος να ξανα- 
γυρίζεις στα παλιά ή να επισπεύδεις το 
χρόνο, αυτά τα πύρινα βέλη της μνήμη... 
και τότε βλέπαμε πως ο χωρισμός ήταν 
προορισμένος να διαρκέσει κι έπρεπε να 
συμφιλιωθούμε με το χρόνο. Ξαναβρι¬ 
σκόμαστε έτσι στη θέση των φυλακισμέ¬ 
νων, καταφεύγαμε στο παρελθόν, κι αν 
κάποιοι από μας έμπαιναν στον πειρα¬ 
σμό να ζήσουν στο μέλλον, δεν αργούσαν 
να προσγειωθούν απότομα, κουβαλώ¬ 
ντας όλες τις πληγές που σε φορτώνει η 
φαντασία όταν την εμπιστεύεσαι...». 

Αλμπέρ Καμύ, Η Πανούκλα 

Πάνω από 3 δισεκατομμύρια άνθρωποι 
σε καραντίνα σ' ολόκληρο τον πλανήτη. 
Εικόνες μιας παγκόσμιας ερημιάς, εγκα¬ 
τάλειψης, άδειες πόλεις δεκάδων εκατομ¬ 
μυρίων κατοίκων, που κρύβονται πλέον 
στα προσωπικά τους «καταφύγια», λες 
και έχει πέσει ατομική βόμβα. Μια από¬ 
κοσμη ησυχία συνεχίζει να επιβάλλεται 
με έκτακτα διαγγέλματα, το κουκούλι του 
Νέου Κόσμου, μια νεκρική σιγή που δια¬ 
κόπτουν οι σειρήνες των ασθενοφόρων. 
Πτώματα εγκαταλελειμμένα στην μέση 
του δρόμου, στρατιωτικά καμιόνια στον 
πλούσιο ιταλικό βορρά μεταφέρουν τις 
σωρούς, ιπτάμενες κάμερες επιτηρούν 
την απαγόρευση κυκλοφορίας, έλεγχοι 
στους δρόμους, φήμες για οργανωμένες 
λεηλασίες στα κλειστά καταστήματα· στις 
οθόνες των τηλεοράσεων ξανά και ξανά 
«παίζονται» οι ίδιες και οι ίδιες σκηνές, 
εκείνες που θεωρούνται κατάλληλες για 
να τρομάξουν περισσότερο τους ήδη τρο¬ 
μαγμένους, όσο για την λογοκρισία κάθε 
αντίθετης γνώμης απλά δεδομένη· εξορι¬ 
σμένη η ανθρώπινη τρυφερότητα, απα¬ 
γορευμένες οι ανθρώπινες επαφές, μόνο 
συμμόρφωση επιβάλλεται και σιδερένια 
πειθαρχία, και αυστηρός αποκλεισμός 
των «μολυσμένων». Στην Κίνα τοποθετού¬ 
νται κάμερες στα σπίτια των εγκλείστων, η 
πόρτα των οποίων σφραγίζεται ενώ κάθε 
μερικές ώρες θερμομετρούνται. Εφιαλτι¬ 
κές και οι προβλέψεις για τα εκατοντά¬ 
δες εκατομμύρια νέων ανέργων παγκο- 
σμίως και για εργασιακές συνθήκες που 

θα συντρίφουν άλλους τόσους ανθρώπους. 

Και οι εικόνες της δυστοπίας μεγεθύνονται 
συνεχώς με τον τρόμο της απομόνωσης και 
του θανάτου: ηλικιωμένοι να πετροβολού- 
νται στην Ιταλία από δειλά ανθρωπάρια κατά 
την διάρκεια της μεταφοράς τους με λεωφο¬ 
ρεία από τους οίκους ευγηρίας. Ποιος θα με¬ 
τρήσει την συμφορά; Με ποιό ζύγι; Με ποιά 
νούμερα; Με ποιά στοιχεία; Από την Ιταλία 
μέχρι την Κίνα και από την Βραζιλία έως την 
Γερμανία οί αναφορές για ενδοοίκογενειακή 
βία αυξάνονται. 

Το άγχος, υποστηρίζουν οι ειδικοί, «μπορεί 
να προκαλέσει κεφαλαλγία τάσεως, πεπτικό 
έλκος καί υπέρταση , αποτελεί , επίσης , έναν 
παράγοντα επιβάρυνσης ανάμεσα σε φυχο- 
πίεστικά γεγονότα καί σε υπάρχοντα νοσή¬ 
ματα». Νιώθετε φοβισμένοι; Λίγο ή αρκετά; 
Καθόλου; Ακόμα χειρότερα. Τότε δεν είστε 
σίγουρα καλά. Νοσείτε ήδη χωρίς να το ξέ¬ 
ρετε. Το φυσιολογικό είναι να έχετε κρίσεις 
πανικού. Αν δεν έχετε ακόμα χειρότερα. Υπο¬ 
τίθεται. 

Και όμως, οι « ειδικοί» το γνωρίζουν καλά: 
η απώλεια της ελευθερίας, ο φόβος της μό¬ 
λυνσης και το μεγάλο διάστημα του αποχω¬ 
ρισμού, δημιουργούν αποδεδειγμένα ένα 
περιβάλλον, που συχνά στο παρελθόν έχει 
προκαλέσει σε τέτοιες συνθήκες το λεγόμε¬ 
νο μετατραυματικό στρες, αϋπνία και θυμό 
τόσο μεταξύ των ασθενών και του ιατρικού 
προσωπικού, ακόμη και μήνες και χρόνια 
μετά την καραντίνα. 

Άλλο τόσο γνωρίζουν οι « ειδικοί » ότι η 
συνεχής καταστροφολογία, επιτείνει την 
αβεβαιότητα, φέρνει αργά ή γρήγορα την 
μαζική υστερία, την ξενοφοβία και τον στιγ- 
ματισμό ακόμα και όσων θεωρούνται απλά 
«ύποπτοί». Δεν υπάρχει, όμως, τίποτα απλό, 
τίποτα σίγουρο. Η χειρότερη εξέλιξη πιθανο¬ 
λογείται την ίδια στιγμή που γίνονται προ¬ 
βλέψεις για τον πρόσκαιρο τερματισμό της 
παγκόσμιας καραντίνας. 

Δεν θα διαρκέσει για πολύ δικαιολογούνται 
οι θιασώτες του απόλυτου εγκλεισμού. Κά¬ 
νετε λίγο υπομονή. Λένε συνειδητά ψέματα. 
Θα διαρκέσει αρκετά. Και δυστυχώς η συνή¬ 
θεια της απελπισίας είναι χειρότερη από την 
ίδια την απελπισία. Όπως λέει ο γιατρός Ρίέ 
στην Πανούκλα του Καμύ, «Όλοι ζούσαν χω¬ 
ρίς μνήμη καί ελπίδα. Ζούσαν στο παρόν. Η 
πανούκλα είχε στερήσει από όλους τη δύνα¬ 


μη της αγάπης , ακόμα καί της φιλίας. Γιατί η 
αγάπη ζητάει λίγο μέλλον». 

Στην άκρη του σκότους, όμως πάντα υπάρ¬ 
χει φως, να μη τους το χαρίσουμε, να μη φο¬ 
βηθούμε, να μην τρομάξουμε, πρώτα απ' 
όλα να δυμη&ούμε... 

Ξέσπασμα οργής στην επαρχία της 
Ηιώθί της Κίνας. Κάτοικοι εμποδίστη¬ 
καν να μετακινηθούν ενώ υποτίθεται 
ότι τα περιοριστικά μέτρα έχουν αρ¬ 
θεί ...Εικόνα απ' το μέλλον; 

Στις 27 Μαρτίου στην Ηυόθί της Κίνας εν 
μέσω σκληρών απαγορεύσεων και κατα¬ 
στολής, ξέσπασαν συγκρούσεις ανάμεσα σε 
κατοίκους της Ηυόθί και αστυνομικών. Οι συ¬ 
γκρούσεις ξεκίνησαν όταν αρκετοί κάτοικοι 
επιχείρησαν μαζικά να μετακινηθούν προς 
την επαρχία ϋί3η§χί. Οι αστυνομικοί μπλόκα- 
ραν την κίνηση των κατοίκων στην γέφυρα 
ϋίυ]Ϊ3η§, που συνδέει την αποκλεισμένη για 
εβδομάδες επαρχία Ηυόθί της Κίνας με την 
επαρχία ϋΐ3η§χί. Ο αστυνομικός αποκλεισμός 
εξόργισε τους κατοίκους με αποτέλεσμα να 
αναποδογυρίσουν περιπολικά, ενώ υπήρχαν 
και πολλές αψιμαχίες. 

Αυτό το συμβάν, στην περίπτωση της κατα¬ 
σταλτικής Κίνας και ειδικότερα αυτή την πε¬ 
ρίοδο, είναι πολύ σπάνιο. Ενώ μετά από δύο 
μήνες, η απομόνωση υποτίθεται ότι έχει αρ¬ 
θεί στην συγκεκριμένη περιοχή, οι άνθρωποι 
της περιοχής που ήταν το επίκεντρο του κο- 
ροναϊού συνειδητοποίησαν ότι δεν μπορούν 
να κινούνται ελεύθερα και ότι ακόμη είναι 
στιγματισμένοι σε ολόκληρη τη χώρα. Οι 
παραπάνω συγκρούσεις είναι μια έκφραση 
οργής ενάντια στον συνεχόμενο περιορισμό 
και το κοινωνικό στίγμα. Ίσως να είναι εικό¬ 
να απ'το μέλλον και να είναι οι πρώτες συ¬ 
γκρούσεις, από μια σειρά άλλες σε ολόκληρο 
τον κόσμο, εξαιτίας των επιβαλλόμενων κα¬ 
τασταλτικών μέτρων σε όλο τον κόσμο. 

Οφείλουμε όλοι 
να επαγρυπνού- 
με και να είμαστε 
ενάντια στα μέ¬ 
τρα, που τα κρά¬ 
τη επιθυμούν να 
επεκτείνουν και να 
εδραιώσουν. 

Λεόν 

Φθηνό το παραμύθι, κατανοητός ο στόχος. Κυρίως να κερδηθεί χρόνος. 
Τα κράτη τοποθετούνται ξανά στο προσκήνιο για να καλύψουν το κενό της 
παγκόσμιας ηγεσίας, που σημαντικά κέντρα της παγκόσμιας κυριαρχίας προ¬ 
βάλλουν με κάθε ευκαιρία, την ίδια στιγμή που μεγαλώνει η προσπάθεια να 
παραμερισθούν τα εμπόδια ή η διαφορετική εκδοχή που υιοθετούν έτερες 
κυριαρχικές δυνάμεις. 

Έτσι, τώρα η περιβόητη ευρωπαϊκή αλληλεγγύη ξάφνου αποδεικνύεται 
παντελώς ανύπαρκτη και χαρακτηρίζεται απλά κουρελού, η Ιταλία ζητάει βο¬ 
ήθεια και της την δίνει η Κίνα και ενώ το γαλλικό κράτος την ίδια στιγμή δε¬ 
σμεύει όλη την παραγωγή και τα αποθέματα ιατρικών μασκών, το γερμανικό 
απαγορεύει την εξαγωγή τους, τα δε ευρωπαϊκά κράτη κλείνουν τα σύνορά 
τους δίχως καμμία συνεννόησή μεταξύ τους. 

Υποστηρίζουν, επίσης, διάφοροι «ειδικοί αναλυτές» ότι, εξ αιτίας αυτής της 
«αδιανόητης» κατάστασης, ενδέχεται ορισμένα ευρωπαϊκά κράτη να αφαι- 
ρέσουν αρμοδιότητες από τις Βρυξέλλες ενισχύοντας τις επί μέρους κρατικές 
πολιτικές. Ο εκβιασμός παρά είναι φανερός για να είναι πιστευτός. 

Ας δούμε έναν από τους λόγους. Η « παγκοσμιοποίηση » στηρίζεται σε 
μια πολύπλοκη αλυσίδα εφοδιασμού η οποία, όταν «σπάει», καθιστά 
άχρηστη ολόκληρη την αλυσίδα και όχι ένα μέρος της. Πώς, λοιπόν, θα 
γίνει δυνατή η επιστροφή στην προάσπιση των λεγάμενων αμιγώς εθνι¬ 
κών συμφερόντων και πώς αυτά θα απομονωθούν εντός των εθνικών 
συνόρων; 

Ένα άλλο παράδειγμα είναι ακόμη πιο εύγλωττο. Το κυπριακό κράτος, 
και ενώ έχει μόνο 200 κρούσματα και πέντε νεκρούς, επιβάλλει σκλη¬ 
ρότατα απαγορευτικά μέτρα, που περιλαμβάνουν, μεταξύ άλλων, από¬ 
λυτη απαγόρευση κυκλοφορίας και υποχρεωτικό έλεγχο με βραχωλάκί 
σ' όσους βρίσκονται σε κατ' οίκον περιορισμό. Μήπως το γεγονός αυτό 
αποδεικνύει ότι το κυπριακό κράτος είναι αυτό που ονομάζεται κυρίαρ¬ 
χο κράτος μ' όλη την σημασία του όρου; Ούτε κατά διάνοιαν φυσικά δεν 
θα μπορούσε κάποιος να ισχυριστεί κάτι τέτοιο. 

Είναι, επίσης, ενδεικτικό το γεγονός ότι τα εργαλεία, που προτείνο- 
νται ως φάρμακα, π.χ. τα ευρωομόλογα, δεν αποτελούν καινούργιους 
λαγούς που βγαίνουν για πρώτη φορά από το μαγικό καπέλο των «σωτή¬ 
ριον» αλλά «συνταγές», οι οποίες είχαν απορριφθεί στην προηγουμένη 
φάση του «μεγάλου ξεκαθαρίσματος» τό οποίο έχει μείνει σε σοβαρή 
εκκρεμότητα. Και ο λόγος δεν είναι, βέβαια, η γραφειοκρατία των ευρω¬ 
παϊκών θεσμών ή τα «παλιά εργαλεία» του ΔΝΤ που αντί για «φάρμακο» 
πρόσφεραν δηλητήριο στον «ασθενή». 

Ας δούμε τώρα και ορισμένες προβλέψεις για την παγκόσμια οικο¬ 
νομία, βάσει εκτιμήσεων της 3Ρ Μοτροη σύμφωνα με την οποία, αν η 
καραντίνα στις Ευρωπαϊκές χώρες κρατήσει άλλον ένα μήνα περίπου και 
από αρχές Μαΐου αρχίζουν να λειτουργούν οι οικονομίες -και εφ' όσον δεν 
υπάρχει νέο κύμα πανδημίας από το φθινόπωρο στην Ευρώπη- τότε θα ακο¬ 
λουθήσει πρωτοφανής ύφεση για δύο τρίμηνα περίπου με -15% του ΑΕΠ το 
πρώτο τρίμηνο και -22% το δεύτερο τρίμηνο (σε ετήσια βάση), ενώ το επόμενο 
τρίμηνο θα υπάρξει εκρηκτική αντίδραση +45% και το τέταρτο τρίμηνο +3,5% 
(πάντα σε ετήσια βάση). 

Παρ' ότι θα πρέπει να θεωρούνται ενδεικτικές, πρόκειται για προβλεπόμε- 
νες διακυμάνσεις δίχως προηγούμενο. Δίχως προηγούμενο, όμως, θα πρέπει 
να αναμένονται και οι κοινωνικές αντιδράσεις και οι εξεγέρσεις, που θα εκδη¬ 
λωθούν σε τέτοιες οικονομικές, αλλά και λόγω των ασφυκτικών απαγορεύσε¬ 
ων με αφορμή την πανδημία, συνθήκες. 

Ποιος μπορεί, λοιπόν, να φαντασθεί την συνέχεια, αφού αναμφισβήτητα 
δεν υπάρχει προηγούμενο σε κάθε επίπεδο και κυρίως στα κατασταλτικά μέ¬ 
τρα που αναπτύσσονται μέσω της «ευγενούς άμιλλας» κάθε έκφανσης των 
γνωστών κυριαρχικών μοντέλων επιβολής; 

Ποιος μπορεί, επίσης, να φαντασθεί τις εξελίξεις σε περίπτωση που στις 
ΗΠΑ πεθάνουν εκατοντάδες χιλιάδες άνθρωποι και στην Κίνα μόνο μερικές 
χιλιάδες; 

Πόσο γρήγορα θα εκσυγχρονιστεί το οικοδόμημα της ΕΕ εάν στις ασταθείς 
πολιτικά και οικονομικά χώρες, όπως η Ιταλία και η Ισπανία η κατάσταση επι¬ 
δεινωθεί δίχως όρια; 

Τέλος, ποιος μπορεί να αποκλείσει μια σοβαρή εμπόλεμη κατάσταση με την 
χρήση οποιοσδήποτε όπλου από κράτη, που θα νιώσουν «λαβωμένα» σε βαθ¬ 
μό μη ανεκτό κατά την εκτίμηση των ηγεσιών τους; 

Και δυστυχώς θα είναι ελάχιστοι εκείνοι, οι οποίοι θα μπορούν ν' αγναντεύ- 
ουν την αγριεμένη θάλασσα από την ξηρά... 

Συσπείρωση Αναρχικών 











Μ ε αφορμή την καταπολέμηση της εξάπλωσης του 
κορωναϊού, ένα προς ένα τα κράτη σε όλο τον κό¬ 
σμο, λαμβάνουν σκληρά μέτρα που περιλαμβά¬ 
νουν απαγορεύσεις κυκλοφορίας, συναθροίσεων και με¬ 
τακινήσεων. Επίσης, πολλά κράτη για τον ίδιο λόγο εντα- 
τικοποίησαν, εξέλιξαν και έβγαλαν στο φως της νομιμό¬ 
τητας τις παρακολουθήσεις των πληθυσμών τους. Οι νέες 
συνθήκες έκτακτης ανάγκης που βιώνουμε, δυστυχώς 
ήρθαν για να μείνουν. Τίποτα δεν θα είναι το ίδιο, στις 
μετακινήσεις, στην δουλειά, στην οικονομία και σε κάθε 
είδους κοινωνική συναναστροφή ή κοινωνική τελετή για 
πολύ μεγάλο χρονικό διάστημα. Επίσης, ζητήματα κρατι¬ 
κής επιβολής, ανυπακοής ή υπακοής, καθώς και αστυνό¬ 
μευσης, έρχονται στο προσκήνιο με φόντο την παγκόσμια 
κατάσταση εκτάκτου ανάγκης. 

Οι καταστάσεις εκτάκτου ανάγκης, συνήθως εγκαθι¬ 
δρύονται για μεγάλο χρονικό διάστημα, ακόμα δηλαδή 
και όταν ο υποτιθέμενος κίνδυνος δεν είναι πια ορατός. 
Ο φόβος του κινδύνου, η αποφυγή του, η προστασία απ' 
αυτόν, καθώς και η ανάμνησή του, συνήθως είναι τα με- 
τέπειτα δεδομένα που έρχονται μετά τον άμεσο κίνδυνο. 
Αυτά τα νέα δεδομένα, όμως, επεκτείνουν την κατάσταση 
εκτάκτου ανάγκης στο κοινωνικό σύνολο, αλλάζοντας τε¬ 
λικά τον τρόπο με τον οποίο ως τότε. Αν υποθέσουμε ότι 
το πρώτο κύμα του άμεσου κινδύνου είναι ένα τεστ αντο¬ 
χής, όπου το κράτος δοκιμάζει όλα τα εργαλεία του, τα 
μετέπειτα δεδομένα της ανάμνησης, του φόβου και του 
κινδύνου, εγκαθιδρύουν και εξελίσσουν τα ήδη δοκιμα¬ 
σμένα εργαλεία που χρησιμοποιήθηκαν στον άμεσο κίν¬ 
δυνο. Τα παραπάνω, φαίνεται πως τα έχουν αντιληφθεί 


Μια επιδημία που φέρνει 
παγκόσμιο έλεγχο 
και μακράς διάρκειας 
κατάσταση εκτάκτου ανάγκης 


μπήκε σε εφαρμογή σε ολόκληρη την χώρα. Πλέον αυτό 
το εξελιγμένο σύστημα παρακολούθησης είναι ένα χρήσι¬ 
μο εργαλείο στον έλεγχο των κινέζων. 

Η Νότια Κορέα παρακολουθεί τα τηλέφωνα όλου του 
πληθυσμού καταγράφοντας τις κινήσεις ανθρώπων που 
έχουν διαγνωστεί με κορωναϊό, δημιουργώντας έτσι έναν 
κοινό χάρτη, ο οποίος επιτρέπει σε άλλους πολίτες να 
ελέγξουν εάν μπορούν να διασχίσουν συγκεκριμένες πε¬ 
ριοχές. Για να φτιαχτεί αυτός ο χάρτης οι αρχές, εκτός απ' 
τα τηλεφωνικά δεδομένα §ρ5, χρησιμοποιούν αρχεία πι¬ 
στωτικών καρτών και προσωπικές συνεντεύξεις ασθενών. 
Η κυβέρνηση της Νότιας Κορέας χρησιμοποιεί αυτόν τον 
χάρτη για να στείλει προειδοποιητικά μηνύματα στους 
ανθρώπους που μέσα απ' τα δεδομένα τους έχουν κινη¬ 
θεί σε χώρους όπου προηγουμένως είχε κινηθεί κάποιος 
φορέας του ιού. 

Η κυβέρνηση του Ιράν ενέκρινε μια εφαρμογή διά¬ 
γνωσης κορωναϊού που συγκέντρωνε δεδομένα θέσης σε 
πραγματικό χρόνο των χρηστών. Στις 3 Μαρτίου, ήρθε ένα 
μήνυμα σε εκατομμύρια ιρανούς πολίτες που τους έλεγε 
να εγκαταστήσουν την εφαρμογή, που ονομάζεται Α(Ι19, 
προτού πάνε σε νοσοκομείο. Η κυβέρνηση ισχυρίστηκε 
ότι η εφαρμογή ήταν σε θέση να διαγνώσει τον χρήστη 
με κορωναϊό μετά από μια σειρά από ερωτήσεις. Η αμφι¬ 
λεγόμενη εφαρμογή πλέον έχει καταργηθεί από το κατά¬ 
στημα <3 οο£Ιθ ΡΙθγ. 

Το κράτος του Ισραήλ στις 17 Μαρτίου ανακοίνωσε ότι 
η Υπηρεσία Ασφαλείας δεν θα χρειάζεται πλέον να λάβει 
δικαστική εντολή για την παρακολούθηση τηλεφώνων. Ο 
Νετανιάχου δηλώνει ότι τα μέτρα που λαμβάνει το κράτος 
είναι τα ίδια με αυτά που έχουν αναπτυχθεί για την κατα¬ 
πολέμηση της τρομοκρατίας και συμφωνεί ότι είναι επεμ- 
βατικά και παραβιάζουν την ιδιωτική ζωή των ατόμων 
που πλήττονται. Μάλιστα, έχει ενεργοποιηθεί σύγχρονος 
μηχανισμός γεωεντοπισμού που χρησιμοποιεί η Μοσάντ. 
Τα άτομα που βρέθηκαν σε μέρη που υπήρχε ασθενής ή 
φορέας του ιού λαμβάνουν μήνυμα στο κινητό τους, που 
τους προτρέπει να απομονωθούν για 14 μέρες. 

Στη Σιγκαπούρη ο Οργανισμός Κυβερνητικής Τεχνολογί¬ 
ας και το Υπουργείο Υγείας, ανέπτυξαν μια εφαρμογή για 
τον εντοπισμό επαφών που ονομάζεται ΤΓ30Θ Το§θϊΓιθγ, η 
οποία ξεκίνησε στις 20 Μαρτίου. Η εφαρμογή μπορεί να 
εντοπίζει άτομα που βρίσκονται σε κοντινή απόσταση - 
μέσα σε 2 μέτρα για τουλάχιστον 30 λεπτά- από ασθενείς 
με στεφανιαία νόσο που χρησιμοποιούν ασύρματη τεχνο¬ 
λογία ΒΙυθΐοοΐΓι. 

Η Ταϊβάν μέσω ενός συστήματος με την επωνυμία 
«ηλεκτρονικός φράχτης», θα παρακολουθεί τα δεδομένα 
κινητής τηλεφωνίας και θα προειδοποιεί τις αρχές όταν 
κάποιος που υποτίθεται ότι βρίσκεται σε καραντίνα στο 
σπίτι το εγκαταλείπει. 

Στις 17 Μαρτίου, η μεγαλύτερη εταιρεία τηλεπικοινω¬ 
νιών της Αυστρίας ΤθΙθΚοιτι Αυ5ΐπ3 Α6 ανακοίνωσε ότι 
μοιράζεται ανώνυμα δεδομένα θέσης με την κυβέρνηση. 
Η τεχνολογία που χρησιμοποιήθηκε, αναπτύχθηκε με ξε¬ 
κίνημα από το Πανεπιστήμιο του Γκρατς και η ΤθΙθΚοιπ 
ΑυδΐΝ3 δήλωσε ότι χρησιμοποιείται συνήθως για να με¬ 
τράει το ύφος σε δημοφιλείς τουριστικές τοποθεσίες. 

Στις 20 Μαρτίου, η πολωνική κυβέρνηση ανακοίνωσε 
την λειτουργία της εφαρμογής «Αρχική Καραντίνα». Η 
εφαρμογή παρακολουθεί ανθρώπους που βρίσκονται σε 
καραντίνα για 14 ημέρες. Η πολωνική κυβέρνηση δημι¬ 
ουργεί αυτόματα λογαριασμούς για ασθενείς που βρίσκο- 


και διάφοροι «συντηρητικοί φι¬ 
λελεύθεροι» αρθρογράφοι όπου 
προβληματίζονται με την εγκα¬ 
θίδρυση κάποιων έκτακτων μέ¬ 
τρων και ανησυχούν για την πο¬ 
ρεία του δημοκρατικού πολιτεύ¬ 
ματος. Το παρακάτω ενδεικτικό 
απόσπασμα, είναι από άρθρο 
του Πάσχου Μαδραβέλη στην 
Καθημερινή στις 22/03/2020 
με τίτλο: Άμεση Ανάλυση: Πόσο 
καί τι κράτος μετά την επιδημία; 
«Είναι πολλοί στην Ελλάδα που 
πανηγυρίζουν για την απρόσμε¬ 
νη «επιστροφή του κράτους. Ξε¬ 
χνούν ότι η ιδρυτική αποστολή 
του κράτους δεν είναι η πρόνοια 
αλλά η καταστολή. Γι' αυτόν τον 
λόγο φτιάχτηκε; αυτό ξέρει να 
κάνει καλύτερα και το κάνει με 
μεγαλύτερη αποτελεσματικό- 
τητα όταν λείπουν εκείνες οι 
ενοχλητικές λεπτομέρειες; όπως 
είναι τα δημοκρατικά δικαιώμα¬ 
τα».[...] Υπάρχει και κάτι χειρότε¬ 
ρο. Το κράτος είναι από την φύση 
του δυσλειτουργικός μηχανισμός 
και οι γραφειοκρατίες βολεύο¬ 
νται με την ευκολία της δουλειάς. 
Έτσι τα έκτακτα μέτρα συνήθως 
μονιμοποιούνται. [...] Η άλλη με¬ 
γάλη κατάκτησή της είναι η Δη¬ 
μοκρατία και οι ελευθερίες της 
και αυτό είναι το πρώτο που πρέπει να θυμηθούμε όταν 
καταλαγιάσει αυτή η κρίση. Λέμε «να καταλαγιάσει», δι¬ 
ότι μετά από αυτήν την εμπειρία η απειλή των επιδημιών 
θα είναι πάντα παρούσα και μια καλή δικαιολογία για μο¬ 
νιμοποίηση των μέτρων κατά της ελευθερίας». Μάταια, 
όμως, ξεχωρίζει ο αρθρογράφος την Δημοκρατία απ' τα 
μέτρα κατά της ελευθερίας. Μάταια την κατατάσσει ως 
στυλοβάτη της ελευθερίας. Η ίδια η Δημοκρατία δίνει 
χώρο και εργαλεία, κατοχυρώνοντας τα παραπάνω μέτρα, 
προσαρμόζεται και εξελίσσει το ανελεύθερο περιβάλλον 
μέσα στο οποίο θα ζει ο πληθυσμός. Πάντα για το καλό 
των υπηκόων, βεβαίως. 

Τηλεπιτήρηση πληθυσμών 

Ήδη φαίνεται πως για χάρη αυτού του κοινού καλού, έχει 
ανοίξει η όρεξη σε πολλούς, να βάλουν μπρος τα άλλοτε 
ίσως κρυμμένα σχέδια τους. Πολλά κράτη αυτή την περί¬ 
οδο συλλέγουν δεδομένα απ' τα κινητά τηλέφωνα με το 
πρόσχημα της πανδημίας. Επίσης, σε πολλά κράτη έχουν 
κάνει την εμφάνισή τους πολλές εφαρμογές ηλεκτρονικού 
εντοπισμού, που επιβάλλονται σε φορείς του ιού, αλλά 
και σε ολόκληρο τον πληθυσμό: 

Η Κίνα πρωτοπορεί στον τομέα των κατασταλτικών 
μέτρων που παίρνει, όπως επίσης και στα μέτρα παρα¬ 
κολούθησης του πληθυσμού της. Εκατομμύρια κάμερες 
αναγνώρισης προσώπων, που είναι συνδεδεμένες με λο¬ 
γισμικό τεχνητής νοημοσύνης, επιτηρούν τους Κινέζους. 
Το σύστημα παρακολούθησης με την ονομασία 5οοί3ΐ 
(ΙγθοΠϊ δγδΐθΐπ δοκιμαζόταν από το 2014 πιλοτικά σε κά¬ 
ποιες επαρχίες της Κίνας και από τον Ιανουάριο του 2020 

νται σε καραντίνα, συμπεριλαμβανομένων ανθρώπων που 
επιστρέφουν από το εξωτερικό. Τα άτομα που βρίσκονται σε 
καραντίνα, έχουν την επιλογή είτε να έχουν επισκέψεις από 
την αστυνομία είτε να κατεβάσουν αυτή την εφαρμογή. 

Η βελγική κυβέρνηση έδωσε το πράσινο φως στις 11 Μαρ¬ 
τίου ώστε η αστυνομία να αρχίσει να χρησιμοποιεί ανώνυμα 
στοιχεία από τοπικές εταιρείες τηλεπικοινωνιών. Η ϋθυΐδοΓίθ 
ΤθΙθΙ<οηη ανακοίνωσε στις 18 Μαρτίου ότι θα μοιράζεται στοι¬ 
χεία με το Ινστιτούτο ΚοόθΓΐ ΚοοΓι. Στόχος είναι να διαμορφω¬ 
θούν και να ελεγχθούν οι κινήσεις των ανθρώπων εντός και 
εκτός συνόρων. 

Η Ιταλία, έχει επίσης υπογράφει συμφωνία με τους παρό- 
χους τηλεπικοινωνιών για τη συλλογή δεδομένων θέσεων. 

Το Ηνωμένο Βασίλειο βρίσκεται σε συνομιλίες με παρό- 
χους τηλεπικοινωνιών καθώς και με την (ϋοο^Ιθ, για την συλ¬ 
λογή δεδομένων από τους χρήστες. 

Όλα τα παραπάνω αφορούν τις παρακολουθήσεις που γίνο¬ 
νται με βάση τα στοιχεία των κινητών τηλεφώνων. Εκτός απ' 
τις παρακολουθήσεις δεν θα πρέπει να ξεχνάμε τις απαγορεύ¬ 
σεις κυκλοφορίας, τα στρατιωτικά και τα αστυνομικά μέτρα 
που έχουν επιβάλει πολλές κυβερνήσεις, με αφορμή την παν¬ 
δημία. Δυστυχώς αυτό που ζούμε, δεν θα τελειώσει σε λίγους 
μήνες και θα φέρει ντόμινο εξελίξεων στην παγκόσμια δια¬ 
κυβέρνηση, σφίγγοντας ακόμα περισσότερο τα λουριά στον 
λαιμό των ανθρώπων. Οι λεπτομέρειες των νέων δεδομένων 
στην δημόσια και ιδιωτική ζωή, στην δουλειά, στην οικονο¬ 
μία και στον τρόπο λήψης αποφάσεων σιγά σιγά θα γίνονται 
γνωστές. 

Οι διαπιστώσεις, όμως, όσο δυσοίωνες και αν είναι, πρέπει 
να αποτελέσουν την αφετηρία προσωπικών και συλλογικών 
απελευθερωτικών μεταμορφώσεων. Οφείλουμε στην ίδια την 
ζωή μας, τώρα που είμαστε απαλλαγμένοι λίγο ή πολύ από 
την αναγκαστική εξωτερική κίνηση, που πολλές φορές καλύ¬ 
πτει αλήθειες και γεγονότα, να δούμε καθαρά τι είναι αυτά 
που μας βαραίνουν και κουβαλάμε σαν βάρος που νομίζουμε 
ότι είναι δικό μας, αλλά τελικά το έχουμε δεχτεί απ' την εξου¬ 
σία. Είναι ευκαιρία, μέσα από την ζοφερότητα των καιρών, να 
δούμε τον εαυτό μας γυμνό και να πετάξουμε στα σκουπίδια 
όλα εκείνα τα θέσφατα, τα αναγκαστικά, τα δεδομένα που 
δεν χωρούν ερωτήσεις. Να απαξιώσουμε όλα τα συμπαρο- 
μαρτούντα που βαραίνουν και συνθλίβουν την ζωή, αυτά της 
πολιτικής, των κομμάτων, του κέρδους, της πλαστής ασφάλει¬ 
ας του εγωιστικού μας εαυτού, όλων εκείνων των στοιχείων 
που δεν κάνουν τίποτα άλλο απ' το να εξουσιάζουν και να 
διαστρεβλώνουν την ζωή. Ας γίνει αυτή η περίοδος, η μήτρα 
απ' όπου θα γεννηθεί η πραγματική ελευθερία για τους αν¬ 
θρώπους. 

Ελευϋερόκοκκος 




Μια προδιαγεγραμμένη 
απαγόρευση κυκλοφορίας 


Ε ίθισται οι εξουσιαστές που επιβάλουν σκληρά 
μέτρα, να τα δικαιολογούν ως αναγκαία για το 
συλλογικό καλό. Κύριοι μηχανισμοί στήριξης, 
που άλλοτε επικουρούν και άλλοτε βρίσκονται στην 
πρώτη γραμμή της κρατικής προπαγάνδας, είναι τα 
ΜΜΕ τα οποία στρώνουν τον δρόμο για τα μελλο¬ 
ντικά κρατικά σχέδια. Στον ελλαδικό χώρο, αυτό το 
έχουμε ζήσει πρόσφατα στην λεγάμενη «μνημονια- 
κή περίοδο» (η οποία και βεβαίως συνεχίζεται) όπου 
περάστηκαν σκληρά οικονομικά μέτρα. 

Στις μέρες μας τα ΜΜΕ έστρωσαν το κλίμα, ώστε 
στις 23 Μαρτίου η κυβέρνηση να επιβάλει το μέτρο 
της απαγόρευσης κυκλοφορίας και να φανεί ως κάτι 
αναγκαίο σε πολλούς υπηκόους του για την διασφά¬ 
λιση της δημόσιας υγείας. Έτσι, όλοι θα πειστούν, 
ότι είναι ανεύθυνοι να σκεφτούν και να πράξουν για 
το συλλογικό καλό, που στην προκειμένη περίπτωση 
είναι η δημόσια υγεία και έτσι το μόνο που άξιζαν 
σαν ανεύθυνοι, μπροστά στο συλλογικό καλό, είναι 
να τους επιβληθεί ο νόμος της απαγόρευσης της κυ¬ 
κλοφορίας. Το κράτος, λοιπόν, επιρρίπτει τις ευθύνες 
για την δημόσια υγεία, στους ανεύθυνους υπηκόους 
του, που ούτως ή άλλως καταβάλει κάθε προσπάθεια 
ώστε να τους εκπαιδεύει ως τέτοιους. Αλλά τελικά το 
κράτος είναι ο υπ' αριθμόν ένα δημόσιος κίνδυνος 
και δεν ενδιαφέρεται για την δημόσια υγεία, αλλά 
για την τάξη στους υπηκόους του. Οι λόγοι είναι 
απλοί και κατανοητοί. Αν ενδιαφερόταν, δεν θα προ- 
σλάμβανε μπάτσους αντί για γιατρούς και νοσηλευ¬ 
τικό προσωπικό, θα προετοιμαζόταν με τεστ για τον 
ιό που θα κάλυπτε όλο τον πληθυσμό και όχι μόνο με 
μερικές χιλιάδες αντιδραστήρια, θα κοιτούσε επί χρό¬ 
νια ολόκληρα να μην απαξιώνει την δημόσια υγεία 
έναντι των ιδιωτικών δομών υγείας. Κύριο μέλημα 
για το κράτος δεν είναι η δημόσια υγεία, αλλά η απο¬ 
φυγή «μπουκώματος» στα υποβαθμισμένα δημόσια 
νοσοκομεία, που θα φέρει ίσως ανεξέλεγκτες και χα¬ 
ώδεις καταστάσεις. Αραγε, γιατί μας προτρέπουν αν 
έχουμε συμπτώματα να κάτσουμε σπίτι ή, αν πάμε 
με συμπτώματα σε κάποια δομή υγείας, επιλέγουν 
να μην μας κάνουν τεστ και την ίδια ώρα να μαθαί¬ 
νουμε ότι είναι φορείς του ιού γνωστοί τηλεπαρουσι¬ 
αστές, πολιτικοί και δημοσιογράφοι που έκαναν τεστ, 
με τους περισσότερους να κάθονται σπίτι τους, άρα 
με καθόλου ή ελάχιστα συμπτώματα; Η απάντηση εί¬ 
ναι ότι δεν είναι όλοι ίσοι και όμοιοι για το κράτος. 

Γι' αυτό, λοιπόν, όσοι επιζητούν κράτος και νιώθουν 


ευχαριστημένοι με τις κατασταλτικές 
πρακτικές του, να ξέρουν ότι τίπο¬ 
τα δεν θα είναι το ίδιο στην δημόσια 
ζωή, στην οικονομία, στην δουλειά, 
στις μετακινήσεις, στην υγεία και στην 
ψυχολογία από εδώ και ύστερα και 
κάποια μέτρα ήρθαν για να μείνουν 
και να εξελιχθούν. Αρκετές μέρες πριν 
την απαγόρευση κυκλοφορίας, είχε 
προηγηθεί βομβαρδισμός κατευθυ- 
νόμενων ειδήσεων που έφτιαχναν το 
παραπάνω κλίμα, με αποκορύφωμα 
τις ψευδείς ειδήσεις για τις ουρές στα 
διόδια των εθνικών οδών και την μα¬ 
ζική έξοδο των κατοίκων της Αθήνας 
στην επαρχία. Ενώ, λοιπόν, τα στοιχεία 
από τις εταιρίες των αυτοκινητοδρό¬ 
μων έδειχναν μείωση στην κίνηση των 
αυτοκινήτων σε σχέση με την προηγού¬ 
μενη Παρασκευή και οι εταιρίες αυτο¬ 
κινητοδρόμων εξηγούσαν ότι οι φωτο¬ 
γραφίες με κάποιες μικρές ουρές, ήταν 
αποτέλεσμα του νέου συστήματος αυ¬ 
τόματης πληρωμής στα διόδια, τα ΜΜΕ επέλεξαν να 
αποκρύψουν τα παραπάνω στοιχεία και να κάνουν 
λόγο για μαζική έξοδο, κατηγορώντας τον πληθυσμό 
ως ανεγκέφαλο, την στιγμή μάλιστα που δεν υπήρχε 
καμμία εντολή απαγόρευσης της μετακίνησης. Έτσι, 
λοιπόν, η απόφαση για την απαγόρευση κυκλοφο¬ 
ρίας είχε παρθεί από καιρό και απλά περίμεναν την 
κατάλληλη στιγμή, δηλαδή την ψεύτική είδηση για 
μαζική έξοδο που θα ξεχείλιζε και καλά, το ποτήρι της 
κρατικής ανοχής. 

Η απαγόρευση κυκλοφορίας ήρθε με πλήρη συναί¬ 
νεση από όλα ανεξαιρέτως τα κόμματα, αποδεικνύ- 
οντας για ακόμα μια φορά το βασικό ρόλο όλων των 
κομμάτων, που είναι η προάσπιση του κράτους και 
της εξουσίας τους. Μ' αυτό τον τρόπο φάνηκε ξεκά¬ 
θαρα ότι όποιος και να διαχειρίζονταν την κρατική 
εξουσία αυτή την περίοδο, θα έκανε ακριβώς τα ίδια 
πράγματα ώστε να διαφυλάξει το πολιτικό τομάρι 
του και μόνο. 

Η πορεία των βημάτων που θα ακολουθηθεί είναι 
προδιαγεγραμμένη απ' την αρχή της εξάπλωσης του 
κορωναϊού στον ελλαδικό χώρο. Εξάπλωση, αντιμε¬ 
τώπιση με λίγο πολύ παρόμοιες μεθόδους με άλλα 
κράτη, εξύμνηση της κυβέρνησης για την σωστή αντι¬ 
μετώπιση, οικονομικές επιπτώσεις λόγω επιδημίας, 
και τελικά πλάτη για ακόμα μια φορά για το έθνος 
που δήθεν κινδυνεύει. 

Εμείς, όμως, δεν νιώθουμε ότι βρισκόμαστε σε 
παύση απ' την ζωή, αλλά ότι την κατακτάμε, προε¬ 
τοιμάζοντας το έδαφος για την όλο και μεγαλύτερη 
απαλλαγή του ανθρώπου απ' οποιοδήποτε εξουσι¬ 
αστικό βαρίδι τον καθυστερεί, στον βηματισμό για 
την ατομική και συλλογική απελευθέρωση. Είμαστε 
απαλλαγμένοι, άλλοι λιγότερο και άλλοι περισσότε¬ 
ρο, απ' τις αναγκαστικές δουλειές της επιβίωσής μας 
και αυτό να μας ανακουφίζει, αλλά δεν σημαίνει ότι 
εφησυχάζουμε. Παρατηρούμε και αναλύουμε τα βή¬ 
ματα της κυριαρχίας, που προετοιμάζει την επόμενη 
μέρα στην παγκόσμια διακυβέρνηση, με αφορμή 
την αντιμετώπιση της πανδημίας. Ετοιμαζόμαστε να 
αντιμετωπίσουμε όλα τα νέα δεδομένα που θα προ¬ 
κόψουν από εδώ και έπειτα. Πολλά πράγματα δεν θα 
είναι ίδια, αλλά ούτε και εμείς. 

Β. 

Σαν ένας ιός της αλήθειας έκανε την εμφάνιση του ο κο- 
ροναϊός και ήρθε σε ττάμπολλες τιερυχτώσεις να ξεσκε¬ 
πάσει αλαζονείες, θέσφατα και δεδομένα. Σε ένα ζήτημα 
που όλοι συμφωνούν είναι στις οικονομικές συνέπειες 
και επιπτώσεις που θα επιφέρει η συγκεκριμένη πανδη¬ 
μία. Και ένας τομέας που έχει κατεβάσει ήδη ρολά είναι 
εκείνος του τουρισμού. Η ετήσια συμμετοχή στο ΑΕΠ 
του συγκεκριμένου κλάδου φτάνει έμμεσα στο 30% και 
οι αντίστοιχοι φόροι που εισπράττονται από το κράτος 
ανέρχονται στα 16 δις το χρόνο. Το Ό του εργατικού δυ¬ 
ναμικού της χώρας απασχολείται στον τουρισμό και όπως 
καταλαβαίνει και ο πλέον αδαής, ο συγκεκριμένος τομέας 
είναι από τους πλέον σημαντικούς για την λεγόμενη ελλη¬ 
νική οικονομία. 

Ε, λοιπόν ήρθε ο κοροναϊός έπληξε και πλήττει τον του¬ 
ρισμό και τα μεγέθη ξεκίνησαν να κάνουν βόλτα για να 
ενημερώσουν και να δείξουν το μέγεθος της ζημιάς. Έτσι 
σαν μια προειδοποίηση θα λέγαμε. Μια ειδοποίηση για 
συλλογισμό και δράση. Γιατί αυτό που δρομολογείται 
εδώ και χρόνια στις θάλασσες της Μεσογείου με την εξό- 
ρυξη υδρογονανθράκων είναι ένας «άλλος» κορωναϊός 
με καταστροφικά αποτελέσματα. Ένα ατύχημα που πέρα 
από την ανυπολόγιστη οικολογική καταστροφή θα επιφέ¬ 
ρει και τεράστια οικονομική ζημιά. Και εστιάζουμε και σε 
αυτή επειδή όλο το σύγχρονο σύστημα είναι δομημένο 
στον τεχνοοικονομικό πολιτισμό, στα οικονομικά μεγέθη 
και στην απόδοση αυτών. 

Ίσως, τώρα, πολλοί ξενοδόχοι να αναλογιστούν το τί 
πραγματικά σημαίνει εξόρυξη υδρογονανθράκων και τό 
αυτό μπορεί να συνεπάγεται. Όπως τόσο ξαφνικά και 
απρόβλεπτα, σκίζονται όλα τα 6υ5ΐηθ55 ρΐ3η$ και οι προ¬ 
βλέψεις πάνε στο βρόντο για το 2020, έτσι και οι αποφά¬ 
σεις που έχουν ληφθεί σε κεντρικό επίπεδο για το μέλλον 
των θαλασσών θα επηρεάσει με τρόπο καθοριστικό τις 
ζωές όλων μας. Είναι άξιο απορίας πως τα θεσμικά όργα¬ 
να ξενοδόχων κ.ά. δεν έχουν αντιληφθεί(;) την αλλοίωση 
των μέχρι σήμερα χαρακτηριστικών του τουρισμού στην 
Ελλάδα από την στιγμή που θα υπάρξουν πυλώνες εξό- 
ρυξης υδρογονανθράκων. Γενικά, είμαστε καχύποπτοι με 
όλους αυτούς που απαρτίζουν τα θεσμικά όργανα επειδή 
από τη μια εμφανίζονται ως εκπρόσωποι κλάδων και από 
την άλλη προσβλέπουν σε ιδιωτικά προνόμια. Όπως για 
παράδειγμα χαριστικές ρυθμίσεις σε δάνεια που έχουν 
πάρει για τις επιχειρήσεις τους (καθόλου τυχαίο το πα¬ 
ράδειγμα!). Άρα η σιωπή ή η αδράνεια δεν είναι πάντα 
συνθήκες που υποδηλώνουν άγνοια αλλά το αντίθετο μά¬ 
λιστα. 

Οι αποφάσεις για έρευνα και μετέπειτα εξόρυξη υδρο¬ 
γονανθράκων ουσιαστικά πάρθηκαν επί υπουργίας Γ. 
Μανιάτη (κυβέρνηση ΠΑΣΟΚ-Γ.Α.Π) και συνεχίστηκαν με 
αμείωτο ενδιαφέρον από όλους τους επόμενους. Η επι¬ 
κύρωση δε αυτών των αποφάσεων πάρθηκε επί πρωθυ¬ 
πουργίας Τσίπρα και συνεχίζεται από τον Κ. Μητσοτάκη. 
Συνεπώς αποτελεί μια κύρια επιλογή της ελληνικής πο¬ 
λιτικής και οικονομικής ελίτ, την οποία ασφαλώς η κάθε 
κυβέρνηση έχει να αντιμετωπίσει και να ικανοποιήσει 
ανταγωνιστικά συμφέροντα. Από το 2012 έως σήμερα, 
έχουν παραχωρηθεί 12 θαλάσσια και χερσαία οικόπε¬ 
δα σε πετρελαϊκές επιχειρήσεις για έρευνα και εξόρυξη 
υδρογονανθράκων. Η συνολική έκταση των θαλάσσιων 
οικοπέδων ανέρχεται σε περίπου 58.000 τ.χλμ., ενώ των 
χερσαίων σε 17.000 τ.χλμ. (13% της συνολικής έκτασης 
της χώρας). 

Αυτή η «υπόγεια» διαπάλη συγκρουόμενων συμφερό¬ 
ντων έχει στον πυρήνα της την επιδίωξη για έλεγχο των 
πηγών ενέργειας και την κυριαρχία στις αγορές της, όπου 
ασφαλώς εμπλέκονται κράτη, κυβερνήσεις και όμιλοι, και 
η ταχύτητα με την οποία αποδίδονται οι αποφάσεις έχει 
να κάνει και με το γεγονός του χρόνου διακυβέρνησης που 
υπάρχει. Ασφαλώς, η δυνατότητα παραγωγής, από ένα 
κοίτασμα, διαπιστώνεται μονάχα στο τελικό στάδιο των 
ερευνών. Η κάθε εταιρεία εξόρυξης, όμως, που διαθέτει 


χρηματιστηριακή παρουσία άρα και αξία, χρησιμοποιεί 
τα παραχωρούμενα οικόπεδα ως δυνητικές εκμεταλλεύ- 
σιμες πηγές οι οποίες ενδέχεται να μην χρησιμοποιηθούν 
ποτέ. Τα κατέχουν για λόγους τζογαρίσματος μιας μετο¬ 
χής ή πώλησης του χαρτοφυλακίου τους σε υποψήφιο 
αγοραστή. Γι' αυτό, συχνά σε παγκόσμιο επίπεδο παρ' ότι 


για μια εταιρεία είναι αποφασισμένο εσωτερικά να μην 
προχωρήσει σε εκμετάλλευση κοιτάσματος, παρουσιάζει 
την έξωθεν καλή μαρτυρία περί του αντιθέτου. Δυο αρά¬ 
δες ρεπορτάζ από κάποιους «δημοσιογράφους-παπαγα- 
λάκια» και έτσι έχουμε αύξηση της μετοχής της εταιρείας 
ή την κερδοφόρα πώληση της. Αλλες φορές μικρές εται¬ 
ρίες κάνουν τη «βρώμικη» δουλειά με το κράτος αποκτώ¬ 
ντας άδειες ερευνών και εκμετάλλευσης και μετά πωλούν 
τα δικαιώματα αυτά σε μεγάλους πολυεθνικούς ομίλους. 
«Καθαρές δουλειές» ννίπ-ννίπ που λένε και οι μπίζνεσμεν... 

Κυρίαρχο παγκόσμιο πρόβλημα, όπως πολύ καλά γνω¬ 
ρίζουμε, αποτελεί η αύξηση της ζήτησης της ενέργειας 
στα πλαίσια ενός οικονομικού συστήματος διαρκούς στο- 
χευμένης μεγέθυνσης. Σε αυτό το ζητούμενο, στόχος μας 
και μέλημα μας δεν είναι άλλος από την κάθετη πτώση 
της χρήσης ενεργειακών πόρων, που μπορεί, όμως, να 
επιτευχθεί μόνο με μια ευρεία αλλαγή κοινωνικής δο¬ 
μής όπου στον πυρήνα της θα υπάρχει η φύση και ο άν¬ 
θρωπος, με όρους ισότητας και δικαιοσύνης, ενός ανε- 
ξούσιου κόσμου. Και αυτό οφείλουμε νατό έχουμε πάντα 
κατά νου στις οικολογικές δράσεις μας διότι ο συγκεκρι¬ 
μένος χώρος με την ετικέτα «περιβάλλον-οικολογία» τα 
χωράει όλα και όλους. Μπορούμε, υπό βασικές προϋπο¬ 
θέσεις, να συστοιχιζόμαστε σε έναν κοινό αγώνα, αλλά με 
διακριτό, περιεκτικό και ουσιαστικό λόγο. 

Μια άλλη διάσταση είναι ότι τα πετρέλαια για να σχη¬ 
ματιστούν, χρειάστηκαν αρκετά εκατομμύρια χρόνια και 
μέσα σε εκατό χρόνια, όλο αυτό το δημιούργημα των 
εκατομμυρίων χρόνων γίνεται ενέργεια και ποσότητες δι¬ 
οξειδίου του άνθρακα. Κλέβεται η δημιουργία και γίνεται 
ρύπος. « Πρώτα ϋα ξεκινήσουν από το φυσικό αέριο και 
όταν ϋα το εξαντλήσουν, οι αντλίες ϋα οδηγηϋούν σε 
μεγαλύτερο βάϋος για να τραβήξουν το πετρέλαιο που 
συνήϋως βρίσκεται κάτω από το στρώμα του αερίου. Σε 


περίπτωση ατυχήματος, ακόμα και στη διάρκεια της δο¬ 
κιμαστικής εξόρυξης, ϋα υπάρξουν επιπτώσεις σε όλο το 
παράκτιο σύστημα. Οι επιπτώσεις ϋα επηρεάσουν όλη 
τη χλωρίδα, την πανίδα, αλλά και τις ανϋρωπογενείς 
δραστηριότητες που σχετίζονται με την ακτή» δήλωσε ο 
Χρήστος Αναγνώστου, Διευθυντής Ερευνών του Ελληνι¬ 


κού Κέντρου Θαλασσίων Ερευνών (ΕΛΚΕΘΕ) (εφ. Δημο¬ 
κρατική Ρόδου, Ν. Καλογήρου, 30.1.20). 

Επίσης, ο Θοδωρής Τσιμπίδης, ιδρυτής και επικεφαλής 
του Ινστιτούτου Θαλάσσιας Προστασίας «Αρχιπέλαγος» 
τονίζει: «από τη στιγμή που ϋα ξεκινήσουν έστω και οι 
δοκιμαστικές εξορύξεις, οι διαρροές ϋα είναι αναπό¬ 
φευκτες και η καταστροφή ϋα είναι τεράστια και δεν ϋα 
αφορά μόνο στα οικοσυστήματα. Πέραν αυτού ανοίγου¬ 
με τις πόρτες για την πιϋανότητα πρόκλησης ενός ατυχή¬ 
ματος όπως εκείνου που έγινε στον Κόλπο του Μεξικού, 
όπου οι Αμερικανοί με τα πιο σύγχρονα μέσα πολεμού¬ 
σαν επί ένα μήνα, ανήμποροι να σταματήσουν τη διαρ¬ 
ροή. Στην περίπτωση της Ελλάδας δεν διαϋέτουμε ούτε 
εξοπλισμό, ούτε τεχνογνωσία, ούτε εξειδικευμένο προ¬ 
σωπικό που ϋα μπορούσε να δράσει κατασταλτικά. Αν 
το ίδιο συμβεί στις ϋάλασσές μας, ϋα παρακολουϋούμε 
ανήμποροι την καταστροφή και ϋα κόβουμε τις φλέβες 
μας». 

Διαπιστώνουμε, λοιπόν, ότι δύο ανεξάρτητοι μεταξύ 
τους ερευνητές -ο ένας σε κρατικό φορέα- εκφράζουν 
με κατηγορηματικό τρόπο τις αντιρρήσεις τους. Επί πλέον 
οι θαλάσσιες εξορύξεις κρύβουν σημαντικούς κινδύνους 
ακόμα και σε «φυσιολογικές» συνθήκες λειτουργίας και 
σε ρηχά νερά. Μόνο στον Κόλπο του Μεξικού, το διάστη¬ 
μα 2001-2010 αναφέρθηκαν επισήμως 858 περιστατικά 
πυρκαγιών ή εκρήξεων, 1349 τραυματισμοί και 69 θάνα¬ 
τοι. Από τη στιγμή που θα υπάρξει διαρροή πετρελαίου 
στη θάλασσα, είναι πρακτικά αδύνατη η ανάκτησή του σε 
ποσοστό που ξεπερνάει το 90%. Σε βάθη μεγαλύτερα των 
150μ. υπάρχει ακόμη υψηλότερος κίνδυνος ατυχήματος 
λόγω των μεγάλων πιέσεων που επικρατούν στον πυθμέ¬ 
να της θάλασσας. Όπως αναφέρεται και σε Πόρισμα της 
Ειδικής Επιτροπής για το ατύχημα στον Κόλπο του Μεξικό 
προς τον Πρόεδρο των ΗΠΑ: «η εξόρυξη σε μεγάλα βάθη 












ΔΠφΔΙΡ©ΕΙΒΟ 


§) 


εγκυμονεί νέους κινδύνους, οι οποίοι δεν απαντώνται 
ικανοποιητικά από τις εκθέσεις για το που είναι ασφα¬ 
λές να γίνει γεώτρηση, τι μπορεί να πάει λάθος και πώς 
να αντιμετωπιστεί αυτό». Το ίδιο, άλλωστε, πάνω-κάτω 
είπε και η ΕΔΕΥ (Ελληνική Διαχειριστική Εταιρεία Υδρο¬ 
γονανθράκων), όταν μίλησε για έλλειμμα τεχνογνωσίας 
και εμπειρίας από τις εταιρείες. 

Στο οικονομικό κομμάτι, η αλήθεια είναι ότι για τις εξο- 
ρύξεις στον θαλάσσιο ελλαδικό χώρο υπάρχουν αρκετές 
χρηματοοικονομικές αναλύσεις για την βιωσιμότητα των 
συγκεκριμένων έργων και τα συγκριτικά πλεονεκτήμα- 
τα-μειονεκτήματα που παρουσιάζουν. Θα δούμε την ου¬ 
σία αυτών, όχι ως μια κυρίαρχη διαδικασία επιλογής σε 
σύγκριση με την οικολογική-περιβαλλοντική επιβάρυνση, 
για να διαπιστώσουμε ότι ακόμη και με όρους καπιτα¬ 
λιστικούς και αυτές οι εξορύξεις είναι ζημιογόνες για τις 
κοινωνίες, τοπικές και ευρύτερες. Εν προκειμένω, οι εξο- 
ρύξεις, ανεξαρτήτως ενδεχόμενου ατυχήματος, επηρεά¬ 
ζουν αρνητικά δυο σημαντικότατους οικονομικούς τομείς, 
εκείνους του τουρισμού και της αλιείας. Εννοείται ότι και 
σε αυτούς τους τομείς υπάρχουν τα «κακώς κείμενα» με 
υπεραλίευση, χρήση τρατών, υπερεκμετάλλευση εργατι¬ 
κού προσωπικού κ.ά. 

Αξίζει να σημειωθεί, λοιπόν, ότι τα δύο θαλάσσια κοιτά¬ 
σματα σε Πατραϊκό και Κατάκολο δύναται να αποφέρουν 
εκτιμώμενα έσοδα 300 εκατ. ευρώ ετησίως, όσα είναι τα 
έσοδα μόνο από την αλιεία του Ιονίου. Για την εξόρυξη 
νότια της Κρήτης, σε πολύ βαθιά νερά, άρα μεγαλύτερης 
επικινδυνότητας, τα οικονομικά οφέλη είναι 5% για την 
Περιφέρεια Κρήτης, 20% για το Κράτος και 75% για τις 
εταιρείες. Το \Λ/\Λ/Ρ σε μελέτη του με τίτλο «το πραγμα¬ 
τικό κόστος πετρελαίου στην Ελλάδα», κάνει χρήση ανα¬ 
λυτικών μοντέλων κόστους-οφέλους, χρησιμοποιώντας 
τέσσερα διαφορετικά σενάρια και επιτρέπει την ανάλυση 


ευαισθησίας των αποτελεσμάτων σε πολλαπλές μεταβλη¬ 
τές, είτε αυτές είναι μακροοικονομικές (για παράδειγμα 
μελλοντική τουριστική ανάπτυξη) είτε έχουν να κάνουν 
αμιγώς με το σκέλος των επιπτώσεων των εξορύξεων (πι¬ 
θανότητες ατυχημάτων). 

Ακόμη και αν αγνοηθούν οι πιθανότητες πολύ σοβαρών 
πετρελαιοκηλίδων, υπολογίζοντας μόνο την τακτική, επι¬ 
χειρησιακή ρύπανση και μικρά περιστατικά ρύπανσης, τα 
κόστη θα μπορούσαν να αγγίξουν τα 1,2 δισ. ευρώ σε ορί¬ 
ζοντα 25ετίας. Σε περίπτωση πρόκλησης μιας καταστρο¬ 
φικής πετρελαιοκηλίδας σε χρονικό ορίζοντα 25 ετών, οι 
αθροιστικές ζημιές θα μπορούσαν να αγγίξουν τα 5,9 δισ. 
Σε ένα τέτοιο σενάριο, η σοβαρότερη επίπτωση αναμέ¬ 
νεται στον τουριστικό τομέα και στον τομέα της αλιείας. 
Όπως είναι αναμενόμενο, οι περιοχές με μεγάλη τουρι¬ 
στική κίνηση θα υποστούντη μεγαλύτερη ζημιά σε ένα τέ¬ 
τοιο ενδεχόμενο. Ένα μόνο σοβαρό περιστατικό πετρελα¬ 
ϊκής ρύπανσης στην Κρήτη, θα μπορούσε να προκαλέσει 
οικονομικές απώλειες που ξεπερνούν τα 2 δισ. ευρώ και 
απώλειες περισσότερων από 40.000 θέσεων. Ομοίως, τα 
νησιά του Ιονίου θα μπορούσαν να υποστούν απώλειες 
εισοδήματος της τάξης του 1,7 δισ. ευρώ και 18% μείωση 
των θέσεων εργασίας για 1-3 έτη. 

Τα ευρήματα που απορρέουν καταδεικνύουν ότι η 
εξόρυξη υδρογονανθράκων στις ελληνικές θάλασσες, 
μπορεί δυνητικά να έχει καταστροφικές επιπτώσεις στις 
τοπικές οικονομίες, την ελληνική περιφέρεια και τελικά 
την συνολική οικονομία, στους φορολογούμενους πολί¬ 
τες δηλαδή. Βάσει των καταγεγραμμένων ατυχημάτων τα 
οποία έχουν συμβεί και έχουν προκαλέσει πετρελαιοκηλί¬ 
δες, γνωρίζουμε ότι το περιβαλλοντικό κόστος σε πολλές 
περιπτώσεις ξεπερνά το κόστος ζημιάς στην οικονομία. 
Έτσι, για παράδειγμα το ατύχημα του Εχχοπ Ν/θΙοΙθζ προ- 
κάλεσε μη περιβαλλοντική ζημιά 2,7 δισ. δολάρια, και εν 


τέλει κόστος περιβαλλοντικών επιπτώσεων 2,8 δις δολ. 

Αλλά, απάντηση για τα ενδεχόμενα «οφέλη» μιας εξό- 
ρυξης έρχεται και από την 4η μεγαλύτερη παραγωγό 
πετρελαίου και φυσικού αερίου στην ΕΕ, τη Ρουμανία, 

καθώς η παραγωγή της αρκεί για να καλύψει το 40% της 
συνολικής της κατανάλωσης. Παρ' όλα αυτά, σύμφωνα με 
έκθεση του οίκου ΟθΙοίΐΐθ, η παραγωγή πετρελαίου και 
αερίου συμβάλλει μόλις κατά 1,2% στο ΑΕΠ της χώρας, 
ακόμα και αν συνυπολογιστεί η έμμεση συμβολή. Είδαμε 
και παραπάνω ότι μόνο το ΑΕΠ από τον τουρισμό στον 
ελλαδικό χώρο αγγίζει το 30% έμμεσης συμβολής! 

Ακόμη και αν η Ελλάδα είχε ανάλογα κοιτάσματα, αξίζει 
να αναρωτηθεί κάποιος αν μπορούν πραγματικά να αντι¬ 
σταθμίσουν το ρίσκο μιας καταστροφικής ζημιάς στο φυ¬ 
σικό κεφάλαιο και τις τοπικές οικονομίες; Σε άλλες συνθή¬ 
κες δεν θα υπήρχε καν ερώτημα για εξόρυξη ή μη. Αλλά 
στις μέρες μας, οι επιλογές των πετρελαϊκών εταιρειών 
αποφασίζονται από μια μικρή ελίτ, σε συνεργασία με την 
πολιτική ελίτ και με μοναδικό γνώμονα την κερδοφορία 
και τα συμφέροντά τους. Μια ελίτ η οποία, την ίδια ώρα 
που κλείνει το ρυπαρό και καρκινογόνο λιγνίτη, ανοίγει 
«δουλειές» με άλλες εξορύξεις για την ικανοποίηση των 
ντόπιων και διεθνών συμμοριών που λεηλατούν τους φυ¬ 
σικούς πόρους, που κλείνει τη μια πόρτα και ανοίγει την 
άλλη με σταθερές ποσότητες εκπομπής διοξειδίου του 
άνθρακα. 

Τώρα που ένα γεγονός πανδημίας έδειξε και δείχνει 
το μέγεθος των συνεπειών, δεν υπάρχουν περιθώρια για 
εφησυχασμό και έλλειψη δράσης για την αποτροπή των 
συγκεκριμένων εξορύξεων, οι οποίες αποφέρουν προβλέ¬ 
ψιμα και καταστροφικά αποτελέσματα. Η αδράνεια και η 
άγνοια σκοτώνουν... 

Αναρχικός Πυρήνας Χαλκίδας 


Η ΔΙΑΔΡΟΜΗ ΕΛΕΥΘΕΡΙΑΣ 

ΚΥΚΛΟΦΟΡΕΙ ΚΑΙ ΕΜΔΕΔΤΜΕΝΗι 


Ως γνωστόν π ΔΙΑΔΡΟΜΗ ΕΛΕΥΘΕΡΙΑΣ 
κυκλοφορεί και σε τόμους. 

Με τα φύλλα 167-188 συμπληρώθηκε 
ο 8ος τόμος (έτη 2017-2018) 
και διατίθεται βιβλιοδετημένος 
όπως και οι προηγούμενοι. 

Οι προηγούμενοι τόμοι: 

1ος τόμος (φύλλα 01-25) 

2ος » (φύλλα 26-50) 

3ος » (φύλλα 51-75) 

4ος » (φύλλα 75-100) 

5ος » (φύλλα 101-122) 

6ος » (φύλλα 123-144) 

7ος » (φύλλα 145-166) 

8ος » (φύλλα 167-188) 

*** 

Όσοι/ες επιθυμούν να αποκτήσουν 
κάποιον από αυτούς τους τόμους 
θα πρέπει να τηλεφωνήσουν 
στο 69 73 799 207 
ή να επικοινωνήσουν 
με την 

Αναρχική Αρχειοθήκη Αθήνας 










Ρ ΠροκηΡ^ εΐς 

Εκδηλώο&ς 


ΝΑΡΧΙΚΗ 

ΡΧΕΙΟΘΗΚΗ 


Για τη συμβολή στον αγώνα της μνήμης; ενάντια στη λήθη 
και την ενδυνάμωση της κοινωνικής δράσης 
ενάντια στο κράτος και σε κάθε μορφή εξουσίας. 

Ενάντια στη διαστρέβλωση 
και την προσπάθεια αποπροσανατολισμού 
των κοινωνικών αγώνων. 


κάθε ΔΕΥΤΕΡΑ 
και ΠΕΜΠΤΗ5-7μμ 




0 Γθ ΑΡ* α,ο ' ΙθνΐΚ Αθήνα 

Αναρχικές Απόψεις - Ειδήσεις - Σχόλια 



























Α ΠφΆ ί? (δ) ΕΟ Π! 


Μ 




ΒΠΙζΙ<Ν6§ _ 
για τον θαυμαστό 
«ϋ-νέο κόσμο 


«Έχουμε πόλεμο...» 

(Κυριάκος Μητσοτάκης, πρωθυπουργός της 
Ελλάδας, ομοτράπεζος της Λέσχης ΒΠοΙθγ0θγ£) 

«Είναι εγκληματίες πολέμου[...] Κάποιοι 
εγκληματούν αν δεν εφαρμόσουν το νόμο και 
θα πρέπει να τον εφαρμόσουν με την απειλή 
εντός εισαγωγικών ή με τον έλεγχο της αστυ¬ 
νομίας...» 

(Βασίλης Ντούμας, πρόεδρος Ειδικών Φρουρών, 
για όσους απειθαρχούν στα μέτρα για τον κορωναϊό) 

...Μέχρι ποιο σημείο, λοιπόν, πρέπει να υπα¬ 
κούμε σε τέτοιες εντολές; Για όσο ωφελεί- 
δηλαδή μέχρι εκεί που διατηρώ το σωστό και 
την ευπρέπεια... 

... Μη γίνεσαι πιο δειλός απ' τα παιδιά- αλλά, 
όπως εκείνα, όταν η κατάσταση δεν τους 
αρέσει, λένε «δεν παίζω άλλο», και συ, όταν 
βλέπεις ότι τα πράγματα φτάνουν εκεί, 
πες «δεν θα παίξω άλλο» και φύγε- 
αν μείνεις όμως, μην κλαις... 

(Επίκτητος, «Διατριβαί») 

«Εάν είναι να διαλέξω είτε το εμβόλιο είτε το 
τσιπάκι, τότε θα διαλέξω τον θάνατο » 

(Μ.Ι.Α. Βρετανίδα ράπερ) 


0 θαυμαστός νέος κόσμος είναι ήδη εδώ και σύντομα 
(αν όχι ήδη) θα κληθούμε να πάρουμε τις αποφάσεις 
μας. 

Κοιτάξτε τον, πάρτε χρόνο και παρατηρήστε τον καλά. 
Δείτε ξεκάθαρα τον εαυτό σας μέσα σ' αυτόν. Μην προ¬ 
σπαθείτε να ξεφύγετε, σκεπτόμενοι το τέλος του εφιάλ¬ 
τη. Μην νανουρίζεστε από καθησυχαστικές δηλώσεις των 
«υπευθύνων». Ήρθε για να μείνει και το αν τελικώς θα 
μείνει, πιθανόν να εξαρτάται κι από εμάς. 

Πράγματι, έχουμε πόλεμο, εφ' όσον τα κοινωνικά και οι¬ 
κονομικά αποτελέσματα των «μέτρων ανάγκης» αντιστοι¬ 
χούν σ' εκείνα που θα προκαλούνταν από έναν πραγματι¬ 
κό πόλεμο με σκοπό την κατάκτηση. Απομένει να δούμε 


τί ακριβώς αφορά αυτός ο 
πόλεμος. 

Σίγουρα δεν μπορεί να 
αφορά το να «διασωθούν 
ανθρώπινες ζωές», αυτό 
αντίκειται στην ίδια την 
φύση του πολέμου. Κάποιος 
που εξαπολύει έναν πόλεμο 
δεν τον ενδιαφέρουν οι ζωές 
(παρά τριτευόντως ίσως), 
αλλά η νίκη, η κυριαρχία και η 
επιβολή επί των αντιπάλων. 

Πώς μπορούμε να μιλάμε για «εξαπόλυση πολέμου», 
εφ' όσον έχουμε μια αντικειμενική κατάσταση εξάπλω- 
σης ενός νέου ιού; Ο κορωναϊός δεν είναι ο πόλεμος. Τα 
μέτρα για την υποτιθέμενη αντιμετώπιση του κορωνα- 
ϊού είναι ο πόλεμος. Ο ιός είναι απλώς ο πυροκροτητής 
και όχι η βόμβα. Είναι σαν να ισχυρίζεται κάποιος πως ο 
πρώτος παγκόσμιος πόλεμος έγινε, λόγω της δολοφονίας 
του αρχιδούκα της Αυστρίας. Προφανώς θα μπέρδευε τις 
αιτίες με τις αφορμές. 

Μα, ο ιός υφίσταται· είναι μια πραγματική κατάσταση· 
μετράμε αρκετές χιλιάδες θύματα παγκοσμίως. Ασφαλώς. 
Κανείς δεν ισχυρίζεται πως δεν χρειάζονται κάποια μέτρα, 
προσοχή και τήρηση κανόνων υγιεινής, όπως και παύση 
μετακινήσεων από και προς περιοχές που μαστίζονται 
από τον ιό. Δεν πρόκειται όμως για ιό τύπου «Μαύρης 
Πανώλης» με ποσοστό θνησιμότητας, φερ' ειπείν, 90% 
επί των νοσούντων. Εάν ήταν έτσι, θα μιλούσαμε διαφο¬ 
ρετικά. Τώρα, θα ήταν επαρκές το να τύχουν αυξημένης 
φροντίδας και να προστατευτούν δια της απομόνωσης οι 
ηλικιωμένοι και όσοι υποφέρουν ήδη από κάποιο άλλο 
νόσημα ή αδυναμία και όλοι οι υπόλοιποι δυνατοί οργα¬ 
νισμοί να είναι στις δουλειές τους. Αντ' αυτού, βρίσκονται 
σε καραντίνα, έγκλειστοι στα σπίτια τους δισεκατομμύ¬ 
ρια άνθρωποι σε όλα τα μήκη και τα πλάτη του πλανήτη 
-πράγμα πρωτοφανές ιστορικά- σε ένα μέτρο που φαί¬ 
νεται εξαιρετικά δυσανάλογο με την έκταση της πραγμα¬ 
τικής θανατηφόρας δράσης του ιού. Και μάλιστα, χωρίς 
η καραντίνα να συνδέεται με κάποιο ορατό αποτέλεσμα: 
Οι ρυθμοί θανάτων στην Ιταλία παραμένουν οι ίδιοι σε 
πείσμα της καραντίνας. 

Υπήρξαν γιατροί, τόσο στην Ελλάδα όσο και διεθνώς, οι 
οποίοι επεσήμαναν το παραπάνω γεγονός αρνούμενοι να 
ευθυγραμμιστούν με την κυρίαρχη τάση του «ΙοεΚόοννη». 
Στα καθ' ημάς, η περίπτωση του καρδιολόγου Φαίδωνα 
Βόβολη είναι ενδεικτική και η προσπάθεια φίμωσης και 
πειθάρχησής του ιδιαίτερα εύγλωττη. Εμείς τείνουμε να 
εμπιστευόμαστε ανθρώπους οι οποίοι, σε συνδυασμό με 
τις γνώσεις τους, διατηρούν το ήθος και το θάρρος της 
γνώμης τους απέναντι σε αντίξοες συνθήκες. Σε συνθή¬ 
κες, δηλαδή, ανηλεούς και συντονισμένης προπαγάνδας 
και συνεπακόλουθης απειλής κοινωνικού κανιβαλισμού, 
όπου η έκθεση της γνώμης συνεπάγεται ευθύνη και προ¬ 
σωπικό κόστος. Σε τέτοιες συνθήκες κρίνεται ο καθένας, 
είτε ξέρει κάτι και το λέει είτε ξέρει κάτι και το βουλώνει, 
γιατί «δεν συμφέρει». Επί πλέον, δεν είναι ο μόνος· διε¬ 
θνώς έχουν καταγραφεί πολλές παρόμοιες αντιδράσεις. 


Σημειώνουμε, επίσης, την εντελώς διαφορετική αντιμε¬ 
τώπιση που επέλεξαν κράτη, όπως η Σουηδία. 

Δεν θα επεκταθούμε σε περαιτέρω ιατρικές λεπτομέ¬ 
ρειες, που δεν είναι και της αρμοδιότητάς μας. Αυτό που 
γνωρίζουμε με θετικό τρόπο είναι πως δεν είναι δυνατόν 
αυτοί που «δεν ίδρωνε το αυτί τους» από τις πολλές χιλιά¬ 
δες αυτοκτονίες την εποχή των Μνημονίων, να άρχισαν 
ξαφνικά να σέβονται την ανθρώπινη ζωή και να θέλουν 
να την προστατεύσουν. Δεν είναι δυνατόν αυτοί που είτε 
κατέστρεψαν είτε απαξίωσαν το όποιο σύστημα υγείας 
υπήρχε -και που τώρα θα ήταν απολύτως απαραίτητο-να 
γίνονται ξαφνικά οι απόλυτοι τιμητές της υπευθυνότητας. 
Γινόμαστε γελοίοι, πιστεύοντας κάτι τέτοιο υπό το κράτος 
τού κατευθυνόμενου πανικού - όσο γελοίος μπορεί να 
γίνει κάποιος πάσχων από το Σύνδρομο της Στοκχόλμης. 
Προφανώς κάτι άλλο συμβαίνει. 

Ας συνέλθουμε λίγο, λοιπόν, από τα «φυχοτρόπα» της 
εθελοδουλείας κι ας μιλήσουμε για την «ταμπακιέρα». 

Στιγμές του Τρίτου Παγκοσμίου Πολέμου 

Θα πρέπει να γνωρίζουμε γι' αυτόν, εφόσον ήδη διανύ¬ 
ουμε την εποχή του. Είναι κάτι που συμβαίνει τώρα και 
όχι κάτι που «θα γίνει». Απλώς κλιμακώνεται διαρκώς. 
Ξεκίνησε το 1989, αναβαθμίστηκε σε ένταση και έκταση 
το 2008 - 2010 και περνά στο επόμενο επίπεδο σήμερα. 

Σε ένα οποιοδήποτε γεγονός, μπορούμε να αναγνωρί¬ 
σουμε τον ωφελούμενο, παρατηρώντας απλά το ποιος 
σπεύδει να αδράξει την ευκαιρία, για να το εκμεταλλευ¬ 
τεί. Το ποιος το κάνει πριν από οποιονδήποτε άλλον ενδε¬ 
χόμενο ανταγωνιστή και μάλιστα χωρίς να αυτοσχεδιάζει, 
αλλά έχοντας ένα σχέδιο ήδη επεξεργασμένο από πριν. Το 
αν προκάλεσε αυτό καθαυτό το γεγονός ή όχι είναι δευ- 
τερευούσης σημασίας. Δεν χρειάζεται να αναλωνόμαστε 
σε εικασίες που πιθανόν να μην απαντηθούν ποτέ· αρκεί 
να παραμείνουμε σε όσα μπορούμε να γνωρίζουμε με σί¬ 
γουρο και θετικό τρόπο. 

Ανήμερα της 25ης Μαρτίου 2020 ο «λαγός» Γιωργάκης 
Παπανδρέου αναδύθηκε από τα πέπλα της λήθης, για να 
υποδείξει πως «η πανδημία του κορωναϊού ανέδειξε την 
ανάγκη μιας παγκόσμιας δημοκρατικής διακυβέρνη¬ 
σης». Θυμόμαστε, πως στις 29 Απριλίου του 2010, λίγο 
πριν την υπογραφή του πρώτου Μνημονίου, από το βήμα 
του συνεδρίου του Εοοιίοιύιιβϊ, διεκήρυττε ότι «χρειαζό¬ 
μαστε παγκόσμια διακυβέρνηση, παγκόσμια οικονομική 
διακυβέρνηση και την χρειαζόμαστε γρήγορα». Ας σημει¬ 
ωθεί η μικρή διαφορά στην φρασεολογία που ενέχει τον 
χαρακτήρα του φύλλου συκής: «Παγκόσμια δημοκρατική 
διακυβέρνηση» αντί για «παγκόσμια οικονομική διακυ¬ 
βέρνηση». Το τί επακολούθησε το γνωρίζουμε όλοι. Ο 
Ελλαδικός χώρος ως «στρατιώτης» και πιόνι σύρθηκε 
από τους κοτζαμπάσηδες του, άμεσα συνδεδεμένων με 
τα διεθνή κέντρα εξουσίας, ανοιχτά στη μάχη μεταξύ 
των «στρατηγών» ΗΠΑ και Ευρώπης και φυσικά «θυσι¬ 
άστηκε», όπως συμβαίνει πάντοτε με όλα τα πρόθυμα 
πιόνια. 

Στην ίδια γραμμή, επίσης, την 25η Μαρτίου, ο ΘογοΙοπ 
Βγο\λ/π, πρωθυπουργός του Ηνωμένου Βασιλείου την πε- 

ρίοδο της προηγούμενης «οικονομικής κρίσης» -ο άν¬ 
θρωπος που έπεισε τον Απρίλη του 2009 τους 620 να 
«διασώσουν» τις τράπεζες, δηλαδή να ρευστοποιήσουν 
και να μεταφέρουν τον κοινωνικό πλούτο στα χέρια των 
ολίγων- μίλησε με περισσότερη σαφήνεια. Κάλεσε για 
τη δημιουργία ενός είδους προσωρινής μορφής μιας 
παγκόσμιας κυβέρνησης, η οποία θα λειτουργήσει ως 
συμπαγές σώμα για την αντιμετώπιση του κορωναϊού. 
Όπως είπε, οργανώσεις όπως ο ΠΟΥ (Παγκόσμιος Οργα¬ 
νισμός Υγείας), τα Ηνωμένα Έθνη, η Παγκόσμια Τράπεζα 
και το ΔΝΤ θα έπρεπε να συμμετέχουν στο κυβερνητικό 
αυτό «σώμα», το οποίο θα « διασφαλίσει πως οι προ¬ 
σπάθειες των κεντρικών τραπεζών θα είναι συντονι¬ 
σμένες » και «θα βοηθήσει να κατασκευαστεί ένα εμβό¬ 
λιο». Μα, τί δουλειά έχουν τα εμβόλια με τις κεντρικές 
τράπεζες, σε τί ακριβώς χρειάζεται να συντονιστούν και 
για ποιον λόγο; 

Προηγουμένως, την 23 η Μαρτίου, ο «παγκοσμίου 
φήμης» οικονομολόγος Τζέφρυ Σακς, σε συνέντευξή 
του στην Καθημερινή, υποστήριξε την ανάγκη για ένα 
«νέο Σχέδιο Μάρσαλ χρηματοδοτούμενο από κάποιου 
είδους κοινά ομόλογα», ώστε να αντιμετωπιστεί η οικο¬ 
νομική καταστροφή λόγω του ιού (ας μην ξεχνιόμαστε: 
λόγω των μέτρων αντιμετώπισης του ιού). Μίλησε επί¬ 
σης για τον ρόλο της ΕΚΤ (Ευρωπαϊκή Κεντρική Τράπε¬ 
ζα) για την αγορά κρατικών ομολόγων, ώστε να υπάρξει 
η απαιτούμενη ρευστότητα. Εάν θυμάστε, το 2012 κατά 
την κορύφωση της τότε «κρίσης» ο τότε ακόμη «φέρελ- 
πις επαναστάτης» Τσίπρας μιλούσε για την ανάγκη ενός 
«σχεδίου Μάρσαλ» για την Ευρώπη, όχι βέβαια γιατί το 
σκέφτηκε ο ίδιος, αλλά γιατί αυτό σκέφτονταν τα Αμε¬ 
ρικάνικα ιδρύματα, τα οποία «επισκεπτόταν» εκείνη 
την εποχή. «Σχέδιο Μάρσαλ»... Μοιάζει με ένα είδος 
«κώδικα» που εκστομίζει κάποιος για να τον καταλαβαί¬ 
νουν αυτοί που πρέπει. Εν συντομία και χωρίς διάθεση 
εμβάθυνσης λόγω χώρου, θα λέγαμε πως είναι η μέθο¬ 
δος, για να ξεφορτώσουν οι ΗΠΑ τα επικά χρέη τους (σε 
ποιον άραγε χρωστούν οι ΗΠΑ;) στις πλάτες των υπόλοι¬ 
πων υπό τη μορφή δανείων. Κάποια στιγμή θα πρέπει 
να υπάρξει διαγραφή χρεών, εφ' όσον είναι γνωστό τοις 
πάσι πως όλο αυτό το χρήμα που κυκλοφορεί παγκοσμί- 
ως δεν έχει πραγματικό παραγωγικό αντίκρυσμα. Αυτό 
όμως δεν είναι απλή υπόθεση. Με ποιούς όρους θα γί¬ 
νει, ποιοι θα είναι οι όροι της διάδοχης κατάστασης (της 
«επανεκκίνησης»), ποιος θα τους επιβάλλει και θα τους 
συντηρεί; Εν ολίγοις ποιος θα είναι ο επικυρίαρχος της 
επόμενης ημέρας; Διαγραφή χρεών κατ' αρχάς σημαί¬ 
νει πως κάποιοι θα πρέπει να χρεωκοπήσουν και να 
αποδεχτούν την ήττα τους σε μια μελλοντική διευθέτη¬ 
ση. Και αυτή τη στιγμή ο κίνδυνος χρεωκοπίας αγγίζει 
τους πάντες και τα πάντα, αλλά κατά βάση όλους τους 
«κάτω», δηλαδή εμάς. 

Ως τελικό δεδομένο, σχετικό με την τάση που υπο¬ 
στηρίζει ο Σακς, είναι και η δυναμική επαναφορά στο 
προσκήνιο των Ευρω-ομολόγων (ως «κορωνο-ομολό- 
γων» πλέον) με την επιστολή εννέα Ευρωπαίων ηγετών 
(του Μητσοτάκη συμπεριλαμβανομένου), προκειμένου 
να αντιμετωπισθούν τα χρέη στην Ευρωζώνη. Με μπρο¬ 
στάρη τον Μακρόν, γνωστό «παιδί του σωλήνα» των 
Ρόθτσιλντ. Και πάλι ας ανακαλέσουμε στη μνήμη μας 
πως τα Ευρωομόλογα ήταν ένα από τα διακυβεύματα 
της «κρίσης» μετά το 2010, τα οποία υποστήριζαν οι 
Αμερικανοί και απέρριπταν οι Γερμανοί. Ευρω-ομόλογο, 
με απλά λόγια, σημαίνει πως η ΕΚΤ αναλαμβάνει κεντρι¬ 
κό, αναβαθμισμένο και παντελώς ανεξάρτητο ρόλο στο 
Ευρωπαϊκό σύστημα, υπεράνω κάθε Ευρωπαϊκής θεσμι¬ 
κής ή κρατικής οντότητας, ώστε να ελέγχει τη νομισμα¬ 
τική πολιτική και την έκδοση χρήματος, χωρίς να χρειά¬ 
ζεται να δίνει λογαριασμό σε κανέναν. Όπως ακριβώς 
δηλαδή συμβαίνει με την υποτιθέμενα «Αμερικανική» 
κεντρική τράπεζα (ΡΕϋ) της οποίας μικρή αδελφή είναι η 

ΕΚΤ. Και γύρω από αυτήν να οργανωθεί ένα κεντρικό Ευ¬ 
ρωπαϊκό υπουργείο οικονομικών, το οποίο θα συντάσ¬ 
σει τους προϋπολογισμούς για τα κράτη, τα οποία θα 
μετατραπούν έτσι σε κάτι σαν τις «πολιτείες» των ΗΠΑ. 
Ασφαλώς οι Γερμανοί ήταν και πεισματικά παραμένουν 
αντίθετοι σ' έναν τέτοιον σχεδίασμά, απλούστατα γιατί 
αυτό αυτομάτως τους θέτει σε δεύτερο ρόλο στο Ευρω¬ 
παϊκό οικοδόμημα και ουσιαστικά στο έλεος των Αμερι¬ 
κανών. Εάν θα είναι η ΕΚΤ αυτή που ουσιαστικά θα απο¬ 
φασίζει για το ποιος θα πλουτίζει και ποιος θα πεινάει, 
αναλόγως με το πόσο «καλό παιδί» είναι, δηλαδή με το 
πόσο πρόθυμα ευθυγραμμίζεται σε κάποιες πολιτικές, 
τα συμπεράσματα είναι εύλογα. Αντ' αυτού, οι Γερμανοί 
προώθησαν ένα σύστημα ελέγχου δια των Μνημονίων 
κομμένο και ραμμένο στα μέτρα τους, το οποίο και υφι- 
στάμεθα μέχρι σήμερα με τα γνωστά αποτελέσματα. 

Ειρωνικά, τα πράγματα εξελίσσονται όπως ακριβώς 
συνέβη και στον δεύτερο παγκόσμιο πόλεμο. Όλοι οι 
λαοί της Ευρώπης βρέθηκαν μεταξύ της Γερμανικής 
«σφύρας» και του Βρετανο-Αμερικανικού «άκμονος». 
Είναι λογικό πως όποιος βρεθεί εκεί, στο ενδιάμεσο 
διάστημα, θα χτυπηθεί ανελέητα και θα υποστεί κατα¬ 
στροφές που δεν θα αντιμετωπίσει ούτε η σφύρα ούτε 
ο άκμονας. Θα πρέπει να γίνει κατανοητό πως στην 
ιστορία αυτή δεν υπάρχουν «καλοί». Σε κοινωνικό επί¬ 
πεδο, δηλαδή σε ό,τι αφορά την εξέλιξη των πολιτικών 
που αφορούν τον κοινωνικό έλεγχο, δεν προβλέπεται 
να υπάρξει καμμία διαφορά. Τουναντίον, τα πράγματα 
προβλέπονται εφιαλτικότερα, πράγμα που μπορούμε 
ήδη να διαπιστώσουμε. 

Δεν χρειάζεται, λοιπόν, ιδιαίτερη φαντασία για να 
αντιληφθούμε πως διάγουμε μέρες ολικής επανα¬ 
φοράς στο 2010 με πολύ χειρότερους όρους. Όλες οι 
«εκκρεμότητες» του τότε επανέρχονται δριμύτερες σή¬ 
μερα. Ο καταλύτης, ο οποίος δρομολογεί τις προαποφα¬ 
σισμένες εξελίξεις ήταν τότε και είναι και τώρα μια οι¬ 
κονομική κατάρρευση επικών διαστάσεων, η οποία δεν 
συμβαίνει τυχαία από μόνη της, αλλά επειδή προκα- 
λείται σχεδιασμένα. Τότε ήταν η λεγάμενη φούσκα των 
ομολόγων. Τώρα, είναι η παύση της πραγματικής οικο¬ 
νομικής δραστηριότητας, εφ' όσον με κάποια αφορμή 
απαγορεύεται στον κόσμο να εργαστεί -όχι επειδή το 
επέλεξε ο ίδιος, αλλά γιατί επιβάλλεται από τον κρατι¬ 
κό μηχανισμό επ' αόριστον «για το καλό του»- κι αυτό 
είναι σίγουρο ότι θα έχει εκρηκτικότερα αποτελέσματα 
από την οποιαδήποτε «φούσκα». Και αυτό που εξασφα¬ 
λίζει πως οι εξουσιαστές μπορούν να δρομολογούν τις 
εξελίξεις «με την ησυχία τους» είναι ο εγκλεισμός όλων 
στα σπίτια τους και η συντήρηση της παράλυσής τους 
από το φόβο ενός άγνωστου ιού. 

Μα, τί σόι καπιταλισμός είναι αυτός; Δεν πρόκειται 
όμως περί καπιταλισμού, αλλά για την συνεχιζόμενη 
απόπειρα απόκτησης φεουδαρχικών ιδιοκτησιακών 
δικαιωμάτων επί του κόσμου όλου από τους ολίγους, 
προωθώντας παράλληλα ένα κομμουνιστικό στη φι¬ 
λοσοφία του σύστημα ελέγχου για τα δισεκατομμύρια 
της «μάζας». Στα πλαίσια αυτά, ο καπιταλισμός θεω¬ 
ρείται όπλο και τα όπλα δεν πρέπει να διατίθενται για 
να τα χρησιμοποιεί ο οποιοσδήποτε... Παρά μόνον οι 
σφουγκοκωλάριοι των φεουδαρχών. Τα παραπάνω συ¬ 
νοψίζουν και την ουσία των στοχεύσεων του τρίτου πα¬ 
γκοσμίου πολέμου αλλά και την πεμπτουσία αυτού που 
ονομάζεται-κατά Γιωργάκη- «παγκόσμια δημοκρατική 
διακυβέρνηση». 

(Συνεχίζεται...) 

Αναρχική συλλογικότητα Πυργΐται 

(Ο Ούγκο Γκρότιους) Ασκώντας κριτική στην κατά Μπο- 
ντέν έννοια της κυριαρχίας εισαγάγει την διάκριση των 
εξουσιών 150 χρόνια πριν από τον Μοντεσκιέ, όπως επί¬ 
σης και την έννοια της λαϊκής κυριαρχίας; αποδεικνύο- 
ντας με νομικά επιχειρήματα τό γιατί έχουν κυριαρχία 
τα αντιπροσωπευτικά σώματα. Αντλεί την επιχειρημα¬ 
τολογία του από την Αρχαία Ελλάδα (Θουκυδίδη, Αρι¬ 
στοτέλη), την Ρώμη, το Βυζάντιο και τη σχολή του Ακι- 
νάτη. Δείχνει λογικά το δικαίωμα κήρυξης πολέμου για 
την υπεράσπιση σημαδιών κυριαρχίας; το δικαίωμα του 
συναϋροίζεσϋαι με άλλα μέρη για την διεξαγωγή αυτού 
του πολέμου, το πότε ένας τέτοιος πόλεμος είναι δίκαιος 
δημόσιος πόλεμος; το πώς μεταβιβάζεται κυριαρχία από 
το ένα εμπόλεμο μέρος στο άλλο πέραν των υλικών λα¬ 
φύρων και λείας κ.λπ. 

Εφαρμόζει την θεωρητική του ανάλυση στο ιστορικό γε¬ 
γονός της Ολλανδικής Εξέγερσης κατά της Αγίας Ρωμαϊ¬ 
κής Αυτοκρατορίας του ισπανού Φιλίππου Β', στην οποία 
συμμετείχε ενεργά όντας επιφανές στέλεχος της Ολλαν¬ 
δικής διπλωματίας και ως ο βασικός θεωρητικός θεμε¬ 
λιωτής της Συνθήκης της Βεστφαλίας, που αποτελεί μέ¬ 
χρι σήμερα τον κεντρικό πυρήνα της συγκρότησης των 
κρατών κατά το (Γκροτιανό) Σύστημα Διενθούς Δικαίου. 
Αποδεικνύει το δικαίωμα ανταρσίας λόγω επιβολής φο¬ 
ρολογίας από τον επικυρίαρχο (Ισπανούς) προς τους κυ¬ 
ριαρχούμενους (Κάτω Χώρες) και το γιατί πρόκειται για 
δημόσιο δίκαιο (μη εμφύλιο) πόλεμο. 

Από το οπισθόφυλλο της έκδοσης 

Ο Ούγκο Γκρότιους (1583-1645) ζει την περίοδο της δια¬ 
μόρφωσης της Ολλανδικής επικράτειας ως ανεξάρτητου 
κράτους, ως διπλωμάτης, ως θεωρητικός του δικαίου, ως 
ιστορικός, αλλά και ως ποιητής, μεταφραστής και θεατρι- 
κόςσυγγραφέας.Πρόκειταιγιατηνπερίοδοτης μετάβασης 
από την άε/σεΐο (1581) στην όβ]υΓ6 (1648) Ολλανδική Ανε¬ 
ξαρτησία, η οποία χαρακτηρίζει τον ογδονταετή πόλεμο 
ή (1568-1648) η Ολλανδική Εξέγερση, όπως ονομάστηκε. 


11 Θέσεις περί Κυριαρχίας, 
Δίκαιου Πολέμου 
και Ανταρσίας 
Ηυοο Οκοτιυδ 


Ο Γκρότιους σε ηλικία 15 ετών συμπεριλαμβάνεται σε 
ομάδα συμβούλων σε μια πρεσβεία προς τον Ερρίκο τον 
Δ' της Γαλλίας, σπουδάζει νομικά στην Γαλλία. Το 1589 
επιστρέφει στην Χάγη και εργάζεται ως δικηγόρος, δι¬ 
ορίζεται το 1601 ως ιστοριογράφος της Ολλανδίας· αρ¬ 
γότερα το 1613 διορίζεται Γενικός Εισαγγελέας, γίνεται 
μέλος του Κολλεγίου των Συνεννοιημένων Συμβουλίων, 
μιας Επιτροπής συμβούλων με περιορισμένη νομοθετική 
εξουσία, που λειτουργούσε, όταν συνεδρίαζαν οι Πολι¬ 
τείες της Ολλανδίας, ενώ λίγους μήνες μετά ηγείται μιας 
πρεσβείας προς τον Ιάκωβο Β' της Αγγλίας με σκοπό την 
επίλυση εμπορικών διαφορών, αλλά και γο έργο της δι- 
ευκρίνησης της πολιτικής της ανεξιθρησκείας, που ακο¬ 
λουθούσε η Ολλανδία, γεγονός το οποίο εξόργιζε τους 
Αγγλικανούς επισκόπους. 

Ο Ούγκο Γκρότιους εκπροσωπεί επίσης την Ηνωμένη 
Εταιρεία Ανατολικών Ινδιών , δηλαδή την πρώτη πολυε¬ 
θνική εταιρεία παγκοσμίως και την πρώτη επιχείρηση 
που εξέδωσε μετοχές, η οποία είχε αποκτήσει την άδεια 
από το Κοινοβούλιο των Κάτω Χωρών για 21ετές μονο¬ 
πώλιο αποικιακών δραστηριοτήτων στην Ινδία. Όπως 
αναφέρεται στην Εισαγωγή της έκδοσης: «Η Ηνωμένη 
Ολλανδική Εταιρεία Ανατολικών Ινδιών ήταν μια επέ¬ 
κταση της κυβέρνησης, καθώς τής αναγνωρίζονταν 
αρμοδιότητες διεξαγωγής πολέμου, διαπραγματεύσεις 
συνθηκών, έκδοσης νομίσματος και ίδρυσης αποικιών ». 

Ο Γκρότιους, λοιπόν, υπήρξε ένας από τους αρχιτέκτο¬ 
νες, ίσως ο σημαντικότερος, της Ειρήνης της Βεστφαλίας 
(1648), η σύναψη της οποίας είχε ως αποτέλεσμα αφ' 
ενός τη λήξη του Τριακονταετούς πολέμου (1618-1648), 
μεταξύ του συνασπισμού των καθολικών κρατών και του 
συνασπισμού των διαμαρτυρόμενων, και τη λήξη του 
Ογδοηκονταετούς πολέμου, μεταξύ της Ισπανίας και της 
Ολλανδικής Δημοκρατίας, και αφ' ετέρου την αλλαγή της 
μεσαιωνικής τάξης πραγμάτων και την αντικατάστασή 
της από ένα σύστημα ανεξάρτητων κρατών. 

Θα θυμίσουμε, σ' αυτό το σημείο, ότι μια από τις βα¬ 
σικές αρχές της βεστφαλιανής τάξης υπήρξε η εξάλειψη 
της ιεραρχίας δικαιωμάτων της Αγιας Ρωμαϊκής Αυτοκρα¬ 
τορίας και της παπικής εξουσίας, η οποία σε συνδυασμό 
με την ανάδυση του κράτους σήμαναν το τέλος της λε¬ 
γάμενης ΒβερυόΙΙεσ ΟιπεΐΙαησ και την γέννηση του πρώ¬ 
του πολυπολικού συστήματος και της νέας Ευρωπαϊκής 
κυριαρχικής τάξης με βασική παράμετρο την ισορροπία 
δυνάμεων. Έτσι, όλα τα κράτη συμμετέχουν πλέον ανε¬ 
ξάρτητα στον διπλωματικό διάλογο, ενώ συγκροτείται 
επιπλέον μια δομή, εντός του νέου συστήματος, που 
επιτρέπει την διαμόρφωση πολυάριθμων συμμαχιών 
δίνοντας την δυνατότητα στα κράτη να πηγαίνουν από 
την μια συμμαχία στην άλλη, καθώς οι συμμαχίες αυτές 
ήταν αρκετά ελαστικές και βραχύβιες. 

Πιστεύουμε ότι η μελέτη της θεωρητικής σκέψης του 
Ούγκο Γκρότιους είναι, παρά το πέρασμα τόσων αιώνων, 
όχι μόνο επίκαιρη, αλλά επιβεβλημένη για όσους θελή- 
σουν να κατανοήσουν βαθύτερα, τόσο την διαδικασία 
μετάβασης στην βεστφαλιανή κυριαρχική τάξη πράγμα- 
των, αλλά και ένα σημαντικό μέρος όσων εξελίσσονται 
στις μέρες μας και χαρακτηρίζονται από τις υπαρκτές 
ή μη αντιθέσεις ανάμεσα στην συγκεκριμένη φάση της 
λεγάμενης παγκοσμιοποίησης και των «σημαδιών» εθνι¬ 
κής κυριαρχίας, για να χρησιμοποιήσουμε μια γκροτιανή 
ορολογία, όπως αυτή επανασυγκροτείται, κατά την γνώ¬ 
μη μας ως κινητήριος μοχλός της παγκοσμιοποιημένης 
κυριαρχίας και όχι ως τροχοπέδη στην ενοποίησή της. 

Συσπείρωση Αναρχικών 


Α ΠφΆ ί? (δ) εο ίυ 



ΚΩΣΤΑΣ Π. ΚΩΣΤΗΣ 

ΣΤΟΝ ΚΑΙΡΟ ΤΗΣ ΠΑΝΩΛΗΣ 

Εικόνες από τις κοινωνίες 
της ελληνικής χερσονήσου 

14 ος - 19 ος αιώνας 

Πανεπιστημιακές Εκδόσεις Κρήτης 
Ηράκλειο 2013 / σελ. 403 

«Η πανώλη είναι η επιδημική ασθένεια που άφησε τα 
βαθύτερα τραύματα στη συλλογική συνείδηση των ευ¬ 
ρωπαϊκών πληθυσμών, από την εποχή της επιδημίας της 
«μαύρης πανούκλας» στον 14° αιώνα. Η αδυναμία κατα¬ 
νόησης του πολύπλοκου μηχανισμού μετάδοσής της, του 
οποίου βασικός κρίκος είναι τα έντομα και οι αρουραίοι, 
αύξανε τον τρόμο, που προκαλούσε κάθε νέα εμφάνισή 
της και καμιά φορά, πέρα από τις διαστάσεις που δικαι¬ 
ολογούσε ο πραγματικός αριθμός των θυμάτων. 

Το βιβλίο του Κ. Κωστή δε περιορίζεται στην ανακεφα¬ 
λαίωση των σημερινών επιστημονικών γνώσεων για την 


ΣΗΜΕΙΩΣΗ: 

Η παρουσίαση των εκάστοτε 
βιβλίων γίνεται στην βάση επιλογών 
του Κύκλου Σύνταξης 
της ΔΙΑΔΡΟΜΗΣ ΕΛΕΥΘΕΡΙΑΣ, 
χωρίς κάποια συνεννόηση με τον συγ¬ 
γραφέα ή τον εκδοτικό οίκο. Η επιλογή 
των βιβλίων αφορά την συμβολή στον 
εμπλουτισμό, τον προβληματισμό και 
την ανάπτυξη και εξέλιξη των απελευθε¬ 
ρωτικών ιδεών. Είναι προφανές ότι τα 
βιβλία αυτά μπορεί να τα προμηθεύεται 
κάποιος, εφ' όσον το επιθυμεί, από τους 
εκδοτικούς οίκους και τα βιβλιοπωλεία 
και ΟΧΙ από την ΑΝΑΡΧΙΚΗ ΑΡΧΕΙΟΘΗΚΗ, 
όπου διατίθενται 
ΜΟΝΟΝ ΟΙ ΔΙΚΕΣ ΜΑΣ ΕΚΔΟΣΕΙΣ. 































Κλειδωμένα μυαλά, ανοιχτά στόματα 


Τα μάτια ροκανίζουν την παραίσθηση του χρόνου 
Βγείτε από τη ντουλάπα, μην ντρέπεστε: έχουν φύγει όλοι 
Ραδιενεργές παρενέργειες 

Η παρενέργεια της ραδιενεργής ατομικότητας βλάπτει τη 
συμβατότητα με το μέλλον 

Κοιτούσε μια τον καθρέφτη και μια αυτό - που θύμιζε 
άνθρωπο - μέσα στον καθρέφτη (κοίτα, κάποιος σε 
χαιρετάει: το είδωλό σου ή ένας άγνωστος φυλακισμένος σ' 
ένα κομμάτι γυαλί;) 

Εύθρυπτη η όραση 

Φύση: άγρια και ήρεμη όπως της αρμόζει 

Οι σκηνές επιβίωσης σοκάρουν το αιμοδιψές κοινό (μα δεν 
το σοκάρει η ανεξήγητη μανία της εξελικτικής βίας) 

Το ένστικτο δε μεταφράζεται 
Συλλογικός μυς 

Τίποτα δεν περνά απαρατήρητο από το στόμα της ματιάς 
Αφαιρετικά στόματα 

Περιπλανώμενες, παρακινδυνευμένες στοές 
Αποσπώμενες μάσκες 

Ματιές στα μέτρα του υποφερτού καταυλισμού 

Καταπιείτε τη μπουκιά σας κι ύστερα μιλήστε για την 
αφάνεια της (εξ)αιρετικής τροφής που ακμάζει στα σωθικά 
του τίποτα και παραβγαίνει στο τρέξιμο την κατεδάφιση 
αλλοτινών καιρών 

Προσπεράστε το χρόνο (με δική σας ευθύνη) 

Ένα όχημα κατευθύνεται με προορισμό το κέντρο του 
πανικόβλητου / αιμόφυρτου ακουστικού 

Κατονομάστε χρήσιμα αντικείμενα 

Καταγράψτε την υποκειμενική σας ταυτότητα αφαιρώντας 
κάθε φορά κι από κάτι 

(Γιατί να μην ξεκινούν όλες οι λέξεις με μικρό γράμμα;) 

Τι συμπαθητικό αυτό το ζευγάρι γαλότσες! 

Περιμένατε πολλή ώρα; Είχε κίνηση; (όπως πάντα) 

Δοκιμαστήριο ονείρων (τα όνειρα παίρνουν το σχήμα του 
μυαλού) 

Ξεροστάλιασε η αφορμή να σας περιμένει 
Ένα πουκάμισο χορεύει στους ρυθμούς της πόλης 


Κάθε ρούχο κάποιος το λατρεύει και κάποιος το μισεί 

Μια γάτα θρηνεί 

κρατώντας στο στόμα το 

νεκρό μωρό της 

Άνουρα κυκλάμινα 

Διασώστεςτης 

ήττας. Σκαλιά εν δράσει 

Μοιρολάτρες εκ πεποιθήσεως 

Εγκαταλελειμμένοι από άποψη 

Διασχίζεις τρέχοντας τη λεωφόρο: περνάς στο απέναντι 
διάζωμα 

Μια αρμαθιά μυρμήγκια ψαρεύει μυστήρια 

Η αθυρόστομη μοναξιά - με το ξεβαμμένο τζιν - 
συναντήθηκε με τη σφυγμομέτρηση του αλλότριου: 
σκοπός της συνάντησης η ανάδειξη μιας δυναμικής υπό το 
βλοσυρό ύφος της αναμέτρησης των παγωμένων κυδωνιών 

Αληθεύει η φήμη πως πέρασε από την πόλη ένα καγκουρό 
με μια κόκκινη πάνινη τσάντα κρεμασμένη στο λαιμό 
του; Πόσο μακριά λέτε να φτάσει; Μάθατε μήπως κάτι 
σχετικά με το περιεχόμενο της τσάντας; Λέτε να έκλεψε 
τον απογευματινό ήλιο; Και αν ναι, τότε πώς θα ξύνει η 
γη τη ράχη της ματώνοντας τον ορίζοντα της δραστήριας 
μολόχας; 

Μουσική για δεινοπαθούντες 

Αναμένεται μικρή αύξηση του τουρισμού (κυρίως την 
περίοδο των απουσών εποχών) 

Εξασφαλισμένο μέλλον, ανυπότακτο παρόν 
Ο ήλιος είναι μια μαδημένη μαργαρίτα 
Εκκρεμότητες χωρίς ονομασία 

Στην αδύναμη μνήμη των ψαριών στηρίχτηκε η αμνησία 
των ανθρώπων 

Καλλωπισμός ημερησίων διοδίων 

Ξεφάντωμα μέχρι πρωίας (διαδηλώνουν οι θαυμαστές της 
οπαδικής κουλτούρας) 

Αφήστε ένα κέρμα κάτω από το μαξιλάρι σας 
Κλειδωμένα μυαλά, ανοιχτά στόματα 

ορήεΐίε 



αρρώσηα καί την προβολή τους πάνω στο πραγματο¬ 
λογικό υλικό, που μας άφησαν πηγές αιώνων. Αντίθετα, 
θέση του συγγραφέα είναι ότι δεν μπορούμε να κατα¬ 
νοήσουμε την πανώλη ως κοινωνικό φαινόμενο παρά 
μόνο αν λάβουμε υπ' όφιν μας τις κοσμοθεωρίες και τις 
νοοτροπίες των ανθρώπων των περασμένων αιώνων , 
μέσα στις οποίες εντάσσονται τόσο ο απόψεις τους για 
τις ασθένειες όσο και για τα μέσα πρόληψης και θερα¬ 
πείας. 

Για τον σκοπό αυτό, ο συγγραφέας επιδίδεται σε μια 
συναρπαστική προσπάθεια αποκωδικοποίησης ενός 
εντυπωσιακού αριθμού χρονικών, ιατρικών πραγματει¬ 
ών, απομνημονευμάτων και ιστορικών συγγραφών. Το 
συμπεράσματα του ότι οι σημερινές επιστημονικές γνώ¬ 
σεις δεν δικαιολογούν τη συγκαταβατική αντιμετώπιση 
της αγωνίας των παλαιών, ούτε το συναίσθημα ασφά¬ 
λειας απέναντι στην ασθένεια, επιβεβαιώνεται τόσο 
από την πρόσφατη επανεμφάνιση της πανώλης στην 
Ινδία, όσο και από τις λεγάμενες "μάστιγες του αιώνα,,, 
απέναντι στις οποίες, τουλάχιστον οι σημερινοί κάτοικοι 


πολλών περιοχών της γης, είναι το ίδιο ανυπεράσπιστοι 
όπως οι πρόγονοί μας μπροστά στην πανώλη ». 

(Από το οπισθόφυλλο της έκδοσης) 

Στο εντυπωσιακό αυτό πόνημά του ο συγγραφέας συν¬ 
θέτει πράγματι με εντυπωσιακό τρόπο πλήθος χρονικών, 
πληροφοριών από ιατρικές συγγραφές και πραγματεί¬ 
ες, δεδομένων που προκύπτουν από αρχειακές πηγές, 
απομνημονευμάτων και ιστορικών πηγών για το ζήτημα 
μέσα από τις οποίες φιλτράρονται οι αντιλήψεις, οι νο¬ 
οτροπίες των ανθρώπων της εποχής της έξαρσης ή της 
ύφεσης της πανώλης. 

Ακολουθεί ένα μικρό απόσπασμα από την πλούσια και 
επίκαιρη αυτή έκδοση: 

« Έτσι, κατά την Τρίτη πανδημία της, η πανώλη προξέ¬ 
νησε στις Ινδίες μόνο, περισσότερους από 12 εκατομ¬ 
μύρια θανάτους για το χρονικό διάστημα 1898-1948, 
για δε την περίοδο 1894-1938 τα θύματά της σε όλο τον 
κόσμο ξεπέρασαν τα 13 εκατομμύρια. Οι αριθμοί αυτοί 
θα πρέπει να συγκριθούν με τα μεγέθη της τάξεως των 
25 εκατομμυρίων νεκρών, που υποστηρίζεται ότι προ¬ 


ξένησε ο Μαύρος Θάνατος στη Δυτική Ευρώπη στο διά¬ 
στημα 1348-50. Όσο και να δεχθεί κάποιος μεγαλύτερη 
θνησιμότητα, που οφειλόταν στο εξαιρετικά ευάλωτο 
των πληθυσμών λόγω της έλλειψης, ενδεχόμενης, αλλά 
και αμφισβητούμενης εξοικείωσης τους με την πανώλη 
ή ακόμη και εξ αιτίας της υπερίσχυσης της πνευμονικής 
μορφής της, η διαφορά στην ένταση είναι εντυπωσιακή. 
Θα πρέπει να λάβει κανείς υπ' όψη του και την ανισό¬ 
τητα των πληθυσμιακών πυκνοτήτων μεταξύ του ύστε¬ 
ρου Μεσαίωνα και του κόσμου του 1940, αλλά και τις 
διαφορές των τεχνολογικών επιπέδων, κυρίως δε των 
επικοινωνιακών, για να συνειδητοποιήσει το ακατανό¬ 
ητο των αριθμών των θυμάτων του Μαύρου Θανάτου. 
Σίγουρα τα πληθυσμιακά και τεχνολογικά δεδομένα των 
Ινδιών κατά τον 20° αιώνα ήταν πολύ πιο πρόσφορα για 
μεγάλες επιδημίες πανώλης απ' ότι ήταν στην Ευρώπη 
του 14 ου αιώνα με τις ασήμαντες, από άποψης μεγέθους 
πόλεις της». 

Συσπείρωση Αναρχικών 





























































Άνοδος ενδοοικογενειακής βίας την περίο¬ 
δο της απαγόρευσης των μετακινήσεων 

Ο «ιός της αλήθειας», όπως συχνά αναφέρουν οι κινέζοι 
τον κοροναϊό, έχει βγάλει στην επιφάνεια όχι μόνο τις 
αδυναμίες του κράτους, των κυβερνήσεων αλλά και κοι¬ 
νωνικές παθογένειες που ίσως να κρύβονται κάτω από τα 
ωραία χαλιά των σπιτιών. Ο αναγκαστικός περιορισμός 
μετακινήσεων φέρνει και αναγκαστικούς οικογενειακούς 
συγχρωτισμούς. Πολλές «δεμένες» και «ευτυχισμένες» 
οικογένειες, υπό την αναγκαστική πλέον συμβίωση κάτω 
από την ίδια στέγη και όχι σκορπισμένες στους δρόμους, 
στις δουλειές και στα καφενεία, εκτυλίσσονται δράματα 
με θεατρική σκηνή το σπίτι τους. Σε όλο τον κόσμο κα¬ 
ταγράφεται άνοδος των περιστατικών ενδοοικογενειακής 
βίας. 



Στη Γαλλία από τις 17 Μαρτίου όπου ισχύει ο περιορι¬ 
σμός μετακινήσεων, η ενδοοικογενειακή βία σημείωσε 
άνοδο 30%, ενώ μόνο στο Παρίσι το ποσοστό αυξήθηκε 
στο 36%. Η Γαλλία κατέχει ένα από τα υψηλότερα ποσο¬ 
στά ενδοοικογενειακής βίας στην Ευρώπη. Κάθε χρόνο, 
περίπου 219.000 γυναίκες, ηλικίας 18 έως 75 ετών, αντι¬ 
μετωπίζουν σωματική ή σεξουαλική βία από υφιστάμε¬ 
νους ή πρώην συντρόφους τους, αλλά μόνο το 20% από 
αυτές το αναφέρουν. Τα στοιχεία, τα οποία υποστηρίζει 
ακόμα και το υπουργείο εσωτερικών την Γαλλίας, δεί¬ 
χνουν ότι μία γυναίκα σκοτώνεται από συνεργάτη ή πρώ¬ 
ην σύντροφο της κάθε τρεις ημέρες. 

Η εξουσία, σαν γάγγραινα διαπερνά το ατομικό και το 
συλλογικό σώμα, ανατροφοδοτώντας και διαχέοντας το 
δηλητήριό της εκατέρωθεν. Η κάλυψη σε τέτοιου είδους 
φαινόμενα που μπορεί να διαδραματίζονται δίπλα μας 
και το γνωρίζουμε, μας κάνει συνένοχους του κάθε νοι- 
κοκυραίου και οικογενειάρχη εξουσιαστή, που θέλει να 
επιβληθεί σε αυτόν που θεωρεί αδύναμο, την γυναίκα 
του ή το παιδί του. Ας έχουμε τα μάτια μας και τα αυτιά 
μας ανοιχτά, έτοιμοι να βοηθήσουμε σε κάτι που δεν εί¬ 
ναι «οικογενειακή υπόθεση», αλλά υπόθεση όλων μας. 

Λεφτά υπάρχουν, για τα κόμματα 

Εν μέσω επιδημίας, απαγορεύσεων και καταστολής και 
ενώ μάταια ψάχνουν να μαζέψουν τα ασυμμάζευτα, μετά 
από το φαγοπότι και την μεθοδευμένη διάλυση δεκαετι¬ 
ών στον τομέα της δημόσιας υγείας, εν μέσω «δραματι¬ 
κών» εκκλήσεων του υπουργείου υγείας για εθελοντές 
στην αντιμετώπιση των αναγκών που προκύπτουν στα 


δημόσια νοσοκομεία, έρχεται και η εί¬ 
δηση της κρατικής επιχορήγησης ύψους 
13,5 εκατομμυρίων ευρώ, για 9 κόμμα¬ 
τα. Τα 11.250.000 ευρώ αφορούν την 
τακτική κρατική χρηματοδότηση ενώ 
τα 2.250.000 είναι για ερευνητικούς και 
επιμορφωτικούς σκοπούς (έρευνα για το 
πώς θα διατηρήσουν κομμάτι της εξουσί¬ 
ας τους και την τάξη στο κοινωνικό σύνο¬ 
λο, άρα και συνέχισης της επιδότησης;). 

Όποιος δεν μπορεί να δει την αντίθεση 
της παραπάνω είδησης σε σχέση με την 
περίοδο που διανύουμε, δυστυχώς ονει¬ 
ροβατεί. Όποιος δει μείωση στον μισθό 
του 50% και στα αγαθά που χρειάζεται για να επιβιώσει 



-χωρίς να υπάρχει μείωση στο βουλευτικό μισθό- και συ¬ 
νεχίζει να στηρίζει όλους τους κομματικούς κηφήνες, τότε 
ας πάει να ζητήσει από αυτούς το υπόλοιπο χαμένο 50%. 
Άραγε πόσες ΜΕΘ φτιάχνονται με τα παραπάνω λεφτά; 
Πόσοι αναπνευστήρες αγοράζονται; Λαϊκισμός; Πολλές 
φορές αυτές οι διαπιστώσεις ονομάζονται τεχνηέντως 
«λαϊκισμός», ώστε να προσπεραστούν ως μη γενόμενες. 

Για άλλη μια φορά, η κατάσταση έχει ως εξής: Φάτε Σκα- 
τά, Κερνάει το Κράτος. 

Όλα τα κόμματα στήριξαν την απαγόρευ¬ 
ση κυκλοφορίας, τιμώντας την θέση που 
τους αναλογεί στην κρατική εξουσία 

Ψάχναμε με αγωνία να βρούμε μια κομματική ανακοί¬ 
νωση που να ασκούσε την ελάχιστη κριτική στην απαγό¬ 
ρευση κυκλοφορίας που επέβαλε η κυβέρνηση. Μάταια 
όμως. Μα πώς να βρίσκαμε αυτή την ελάχιστη κριτική, 
όταν τελικά η απόφαση για την απαγόρευση κυκλοφορί¬ 
ας ήρθε ουσιαστικά με διακομματική σύμπνοια; Η παρα¬ 
πάνω απόφαση, λοιπόν, εξαγγέλθηκε αφού ενημερώθη¬ 
καν όλα τα κόμματα της βουλής και ακολούθησαν ανακοι¬ 



νώσεις τους με τις οποίες στήριξαν την απαγόρευση. Τα 
κόμματα δεν έκαναν κάτι διαφορετικό από τον ρόλο που 
έχουν για την εφαρμογή της κρατικής εξουσίας, να δια¬ 
τηρούν τα πράγματα ήσυχα και στάσιμα όταν πρέπει, και 
φαινομενικά να «ταράζουν τα νερά» και να τα κρατούν 
υπό «ελεγχόμενη ταραχή» όταν χρειάζεται. Ο Τσίπρας 
δεν αναφέρθηκε καθόλου στην απόφαση της απαγόρευ¬ 
σης, αλλά μίλησε για ανάγκη στήριξης του ΕΣΥ, ξεχνώντας 
βεβαίως ότι ήταν για 5 χρόνια στην εξουσία. Το ίδιο και ο 
Κουτσού μπας, που δεν αναφέρθηκε καθόλου στην απα¬ 
γόρευση, αλλά ψέλλισε κάποια λόγια για την μετακύλιση 

της κρατικής ευθύνης στους πολίτες. Οι υπόλοιποι (Γεν- 
νηματά, Βελόπουλος και Γιάνης-με ένα ν τρομάρα του!) 
μίλησαν ανοιχτά και στήριξαν. 

Όλοι ενωμένοι, λοιπόν, με τον ίδιο ακριβώς τρόπο, έμ¬ 
μεσα ή άμεσα θα στηρίξουν και τα μελλοντικά μέτρα που 
θα παρθούν για την νέα οικονομική κρίση, θα στηρίξουν 
τα νέα μνημόνια και την καταστολή που θα συνεχίσει να 
βιώνει ο κόσμος. Θα συνεισφέρουν, ο καθένας απ' το με¬ 
τερίζι του, στην διαιώνιση της μιζέριας, της ματαιότητας 
και της δυστυχίας στους ανθρώπους αυτού του τόπου. 

Χρονικά από την κατάσταση 
έκτακτης ανάγκης 

(κείμενο από εφημερίδα τοίχου που τοιχοκολλάται 
στις πόλεις της Ιταλίας) 

Οι ιοί δεν προέρχονται από άλλον πλανήτη 

Οι ασθένειες αντικατοπτρίζουν πάντα τον τρόπο ζωής 
της κοινωνίας (παραγωγής, διατροφής, μετακίνησης 
κ.λπ.). Ένα φάρμακο που δεν ξεκινά από αυτό το γεγονός 
- το οποίο σήμερα προϋποθέτει μια ξεκάθαρη αμφισβή¬ 
τηση της βιομηχανικής κοινωνίας - μπορεί μόνο να μετρι¬ 
άσει τις επιπτώσεις των ασθενειών, χωρίς να θεραπεύσει 
τις αιτίες τους. Δεν είναι τυχαίο το γεγονός, ότι το πρώτο 
ξέσπασμα του κορωναϊού, αναπτύχθηκε σε μια περιοχή 
της Κίνας με μεγάλη αστική συγκέντρωση και βαριά βιο¬ 
μηχανική ρύπανση. Δεν είναι τυχαίο, ότι οι πρώτες εστίες 
στην Ιταλία αναπτύχθηκαν στις πιο βιομηχανοποιημένες 
και μολυσμένες περιοχές. Εάν οι βλαβερές συνέπειες 
και οι περιβαλλοντικές αναταραχές που προκαλούν δεν 
καταργηθούν, οι καταστάσεις έκτακτης ανάγκης για την 
υγεία θα επιμηκυνθούν. 

Υγεία 

Πολλοί εργαζόμενοι στον τομέα της υγείας κατασκευ¬ 
άζουν προστατευτικές στολές με σακούλες σκουπιδιών 
και χρησιμοποιούν ευτελή υλικά για να κατασκευά¬ 
σουν μάσκες. Οι οικονομικοί πόροι που προορίζονται 
για την υγεία είναι περιορισμένοι. Πώς συνέβησαν όλα 
αυτά; Αυτά τα πράγματα δεν λέγονται στις καθημερινές 
ειδήσεις του φόβου, έτσι ώστε να μην αναφερθεί η κρα¬ 
τική ευθύνη. Από το 1978, μεταξύ των αριστερών και των 
δεξιών κυβερνήσεων, η υγειονομική περίθαλψη έχει υπο- 
στεί τις συνδυασμένες επιπτώσεις των περικοπών και των 
ιδιωτικοποιήσεων. Ο προοδευτικός μετασχηματισμός της 
υγειονομικής περίθαλψης σε εταιρεία, έχει μειώσει τις μη 
κερδοφόρες δομές, το προσωπικό, τα τμήματα και τις θε¬ 
ραπείες, ιδίως με την περικοπή όλων όσων σχετίζονται με 
την προληπτική ιατρική. Για το λόγο αυτό, τα νοσοκομεια¬ 
κά κρεβάτια έχουν μειωθεί κατά το ήμισυ και τα κρεβάτια 
έκτακτης ανάγκης έχουν μειωθεί σε λιγότερο από το μισό. 

Για να σταματήσει ο ιός σημαίνει ότι πρέπει όλοι 
να απελευθερωθούν 

Από το Σάββατο 7 Μαρτίου και για ολόκληρη την επόμε¬ 
νη εβδομάδα, εξεγέρθηκαν οι φυλακισμένοι από περί¬ 
που σαράντα φυλακές όλης της Ιταλίας. Σε τουλάχιστον 
τριάντα από αυτές έγιναν πολύ σοβαρές ταραχές. Πάνω 
από έξι χιλιάδες κρατούμενοι συμμετείχαν στις ταραχές, 
όπου πολλά τμήματα των φυλακών, καταστράφηκαν και 
πυρπολήθηκαν. Σημειώθηκαν εμπρησμοί οχημάτων των 
φυλακών, οι φυλακισμένοι διαμαρτύρονταν στις στέγες, 
υπήρξαν μαζικές αποδράσεις, με ομήρους σωφρονιστι¬ 
κούς υπαλλήλους, ενώ η φυλακή της ΜοοΙθιίθ έκλεισε εξ 
αιτίας των εκτεταμένων ζημιών. Το κράτος έδειξε την ισχύ 
του με την άμεση αποστολή των ειδικών δυνάμεων στα 
τμήματα των φυλακών. Οι φύλακες υπερασπίστηκαν την 
φυλακή με όπλα στα χέρια, ενώ στην Απουλία ο στρατός 
αναπτύχθηκε για να εμποδίσει τους φυλακισμένους που 
διέφευγαν. Σύμφωνα με τους συγγενείς των φυλακισμέ- 

νων στη φυλακή Μόντενα, ακούστηκαν πολλοί πυροβολι¬ 
σμοί. Μετά τα γεγονότα υπήρξαν ξυλοδαρμοί και μαζικές 
μεταγωγές. Ο απολογισμός είναι πολύ βαρύς: 15 νεκροί 
κρατούμενοι. Οι δολοφονίες αυτές συγκαλύφτηκαν, με 
αιτιολογία την χρήση ναρκωτικών. 

Η σπίθα που πυροδότησε την εξέγερση είναι η ανα¬ 
στολή των επισκέψεων, που ως μέτρο περιορισμού της 
εξάπλωσης του κορωναϊού είναι γελοίο (οι συγγενείς θα 
μπορούσαν ενδεχομένως να μολυνθούν... οι φρουροί δεν 



θα μπορούσαν;). Οι φυλακισμένοι είναι σαν ποντίκια πα- 
γιδευμένα, μπροστά στον κίνδυνο μιας επιδημίας (έχουν 
ήδη συμβεί περιπτώσεις μόλυνσης στη Μπρέσια, στο Μι¬ 
λάνο, στη Βογκέρα, στην Πάβια, στο Λέτσε, στη Μοντέ- 
να και στη Μπολώνια) και οι συνθήκες διαβίωσης είναι 
απάνθρωπες: στοιβαγμένοι άνθρωποι, βία από φύλακες, 
αδυναμία πρόσβασης των φυλακισμένων σε εναλλακτι¬ 
κά μέτρα κράτησης. Αμνηστία και χάρη: οι απαιτήσεις 
των κρατουμένων δεν είναι τίποτα περισσότερο από ένα 
μέτρο δημόσιας υγείας αυτή τη στιγμή ώστε να περιορι¬ 
στούν οι απώλειες που προκλήθηκαν από τη διάδοση της 
λοίμωξης σε υπερπλήρη περιβάλλοντα (έως και 8 κρα¬ 
τούμενους ανά κελλί). Ενώ στο Ιράν απελευθερώθηκαν 
70.000 αιχμάλωτοι με ποινές κάτω των πέντε ετών, ώστε 
να εμποδιστεί η μετάδοση του ιού, στην Ιταλία μετά από 
διαμαρτυρίες, ταραχές και πραγματική σφαγή εκ μέρους 
του κράτους, δόθηκε η δυνατότητα για κατ' οίκον περιο¬ 
ρισμό σε όσους υπέπεσαν σε ποινές έξι μηνών, και κατ' 
οίκον περιορισμό στο σπίτι με ηλεκτρονικό βραχιόλι για 
όσους έχουν ποινές κάτω των δεκαοκτώ μηνών. 

Στην πραγματικότητα, η κατάσταση επιδεινώνεται παρά 
βελτιώνεται (ο ισχύων νόμος προβλέπει ήδη κατ' οίκον 
περιορισμό μετά από έγκριση από τον δικαστή επιτήρη¬ 
σης για όσους έχουν ποινές κάτω των τριών ετών και χω¬ 
ρίς ηλεκτρονικό βραχιόλι). Για να μην αναφέρουμε ότι 
το 34,5% των κρατουμένων στην Ιταλία περιμένουν δίκη 
και δεν έχουν καθόλου ποινή. Ωστόσο, αυτά τα αδύνατα 
μέτρα δεν θα είχαν επιτευχθεί χωρίς μια αποφασιστική 
και θαρραλέα δοκιμασία της δύναμης των κρατουμένων, 
γνωρίζοντας ότι η πραγματικότητα δεν τους αφήνει καμ- 
μία διαφυγή: είτε φυλάκιση και θάνατο είτε εξέγερση και 
ζωή. 

Γενική απεργία! 

Παρ' όλο που διακηρύσσεται σε θεσμικό επίπεδο ότι όλες 
οι μη ουσιώδεις δραστηριότητες πρέπει να σταματήσουν, 
πολλά εργοστάσια παραμένουν ανοιχτά: ακόμη και εκεί¬ 
να με πολύ υψηλές συγκεντρώσεις εργαζομένων, που 
βρίσκονται σε στενή επαφή τόσο κατά τη διάρκεια της πα¬ 
ραγωγής όσο και κατά τη διάρκεια του κυλικείου. (Εν τω 
μεταξύ, η αστυνομία στήνει μπλόκα σε ποδηλατικές δια¬ 
δρομές, πάρκα και δάση και οι εταιρείες κινητής τηλεφω¬ 
νίας κάνουν μαζικούς καταλόγους για να παρακολουθούν 
μεμονωμένα ταξίδια). Ακόμα και στο Τρεντίνο, όπως και 
στην υπόλοιπη Ιταλία, καταγράφηκαν απεργίες σε διά¬ 
φορα εργοστάσια (ϋ3η3, Ρ3ΐτΐ3, ΡΙγ, 5ίθΐτΐθη544, Μ3Π3ηί, 
53ρθ$, Τθεηο(:ΙίΐΎΐ3, Ε03Γ3...), στα οποία προστίθενται 
πολλοί εργαζόμενοι που αποφάσισαν να παραμείνουν 
στο σπίτι ακόμη και όταν δεν υπήρχε απεργία. Δεν είναι 


απλώς μια κατανοητή αντίδραση φόβου στον ιό, αλλά μια 
συμβολή στην υγεία όλων. Οι απεργίες αυτές πρέπει να 
υποστηριχθούν και να επεκταθούν σε όλες τις παραγωγές 
που δεν είναι απολύτως απαραίτητες. Όσο η υγεία δεν εί¬ 
ναι συμβατή με το κέρδος, τόσο χειρότερο για το κέρδος. 

Όλοι στο ίδιο σκάφος; 

Βλέπουμε τις τελευταίες ημέρες μια τεράστια έγχυση 
ενοποιημένων δικτύων εθνικιστικής ρητορικής: «Όλοι 
μαζί ενάντια στον κοινό εχθρό». Σε αυτή την τρίχρωμη 
ιστορία (σημαία Ιταλικού κράτους) οι υλικές συνθήκες 
της ζωής που δεν είναι καθόλου ίδιες για όλους, εξαφα¬ 
νίζονται ως δια μαγείας (για να μείνω στο σπίτι, πρέπει 
να έχω σπίτι και να μπορώ να το συντηρήσω...). Αλλά ας 
δούμε και κάτι ακόμα. Εάν είναι αδύνατο να κάνετε ακρι¬ 
βείς προβλέψεις για τα επακόλουθα, ένα πράγμα είναι σί¬ 
γουρο. Οι οικονομικές επιπτώσεις αυτής της «κρίσης της 
υγείας» θα έχουν ένα πολύ διαφοροποιημένο βάρος στην 
κοινωνία. Για εκατομμύρια ανθρώπους, θα προκύψει το 
πρακτικό πρόβλημα της ανάγκης να ζήσουν. Τα ίδια δά¬ 
νεια από την Ευρωπαϊκή Κεντρική Τράπεζα δεν θα είναι 
καθόλου ελεύθερα, αλλά θα επιβάλουν νέα μέτρα λιτότη¬ 
τας που θα επηρεάσουν ιδιαίτερα τους φτωχότερους. Το 
σκάφος θα ωθηθεί από εκείνους που είναι ήδη μισοί κάτω 
από το νερό. Ας θυμηθούμε τα παραπάνω όταν ο ύμνος 
του Μαμέλι (εθνικός ιταλικός ύμνος) θα σβήνει. 

Αρχική ττηγή στα ιταλικά: ήΐΐ ρ$://ίΐΓον65θίο. 

Η αιώνια μεσημεριανή βαρεμάρα 

Η ιστορία διαδραματίζεται κάπου στις δεκαετίες του '80 
και του '90 και εκτυλίσσεται με άλλους όρους μέχρι και 
σήμερα. 

Μεσημέρι, οι μεγάλοι ξεκουράζονται και τα παιδιά πρέ¬ 
πει να κάνουν ησυχία. Η τηλεόραση, αν υπάρχει, πρέπει 
να παίζει χαμηλόφωνα, όπως και οι συζητήσεις. Ότι και 
να κάνεις πρέπει να είναι ελάχιστο και συγχρόνως τόσο 
μεγάλο, ώστε να καλυφτεί αυτή η τεράστια βαρεμάρα του 
μεσημεριού. Το μυαλό σου πρέπει να δουλέψει, πρέπει 
να πάρει στροφές δημιουργίας, αλλοιώς νιώθεις ότι αυτό 
το μεσημέρι θα σε καταπιεί. Κάπου εκεί γεννιέται η δη¬ 
μιουργία, δημιουργείς με ελάχιστο υλικό και κατασκευά¬ 
ζεις κόσμους, παιχνίδια και ιστορίες. Αντικρίζεις τον εαυ¬ 
τό σου και όλους αυτούς που σε περιτριγυρίζουν, έχεις 
χρόνο να σκεφτείς και να δημιουργήσεις, ώστε όταν βγεις 
ξανά το απόγευμα να είσαι ένα βήμα πιο δυνατός και όχι 
κουρασμένος και αδύναμος λόγω βαρεμάρας. Να εξηγή¬ 
σεις στους φίλους σου το νέο παιχνίδι που σκέφτηκες, την 
νέα κατασκευή που έκανες και όλα αυτά να τα δοκιμάσετε 
όλοι μαζί και να τα πάτε ένα βήμα παραπέρα, εάν πάνε. 
Να βρεις τρόπους να αποδράσεις απ' την επιβαλλομένη 
ησυχία, να σε κινητοποιήσει η βαρεμάρα ώστε να βρεις 
τρόπους να φύγεις απ' την σιγουριά της. Σαν μια μητέρα 
κοτσυφίνα που εκπαιδεύει τα κοτσυφόπουλα να φύγουν 
απ' αυτήν. 



Η αιώνια μεσημεριανή βαρεμάρα, λοιπόν, η τόσο πα- 
ρεξηγημένη απ' όλους μας. Η φοβερή βαρεμάρα με την 
οποία κανείς μας δεν θέλει να έρθει αντιμέτωπος και 
προτιμά την κίνηση πάνω στην κίνηση, για να την απο- 
φύγει και τελικά να κρυφτεί από τον ίδιο του τον εαυτό. 
Βλέπεις η βαρεμάρα είναι γυμνή, αφτιασίδωτη, ακίνητη 
και έτσι ακριβώς είναι οι άνθρωποι όταν την συναντούν, 
γι αυτό και την αποφεύγουν. Έχουν μάθει στα ρούχα, 
στον καλλωπισμό και στην κίνηση, ώστε να κρύβονται απ' 
τον εαυτό τους και τελικά ποτέ να μην καταλάβουν τους 
άλλους. Γιατί δεν γίνεται να μην ανέχεσαι τον εαυτό σου 
και να καταλαβαίνεις τους άλλους, να μην είσαι εκεί για 
εσένα και να είσαι για τους άλλους. Όταν χρειάζεται να 
διεκπεραιώσεις τόσα και τόσα άλλα πράγματα, δεν χρει¬ 
άζεται να πέσεις πάνω στον εαυτό σου, δεν χρειάζεται να 
τον αναγνωρίσεις και να τον αντιμετωπίσεις, γιατί αυτός 
είναι σε ένα σημείο και εσύ σε ένα άλλο και ας νομίζεις 
ότι εσύ και αυτός είστε ένα. Μπορεί να σκέφτεσαι ότι θα 
ήταν καλύτερο να τρέχεις όλη μέρα, παρά αυτό το μαρτύ¬ 
ριο της αναγνώρισης και αντιμετώπισης του εαυτού σου. 

Έτσι, λοιπόν, η μεγάλη μας μαμά, η μητέρα μας φύση, 
μας έβαλε να κάνουμε παύση, να κάνουμε ησυχία σ' ένα 
πολύ μεγάλο μεσημέρι. Γιατί η ίδια θέλει να ξεκουραστεί 
απ' τον χαμό που κάνουμε. Και έτσι εμείς θα έρθουμε 
αντιμέτωποι με την βαρεμάρα μας και αυτή θα μας βο¬ 
ηθήσει να ησυχάσουμε και να ανοίξουμε καλά τα μάτια 
μας. Να βάλουμε το μυαλό μας να δουλέψει, να γνωρι¬ 
στούμε καλύτερα, με τον εαυτό μας και τους γύρω μας. 
Αλλοι θα αντέξουν αυτήν την δοκιμασία και άλλοι όχι. 
Να δούμε τί αξίζει και τί όχι. Τί είναι δικό μας και τί όχι. 
Να εντοπίσουμε πού σπαταλάμε την ενέργειά μας και δί¬ 
νουμε δύναμη σ' ανθρώπους και καταστάσεις που δεν θα 
έπρεπε. Να βγούμε έπειτα έξω και να μην είμαστε ίδιοι, 
ούτε κουρασμένοι, ούτε αδύναμοι. Να δούμε τον εαυτό 
μας γυμνό και να τον ποθήσουμε ως έχει. Να είμαστε 
έτοιμοι για τα καινούργια παιχνίδια του απογεύματος και 
ας γρατζουνιστούν τα γόνατά μας και ας κλάψουμε. Ας τα 
ζήσουμε όλα όπως πραγματικά είναι, χωρίς βαρίδια και 
μάσκες, μέχρι να δύσει ο ήλιος και από πίσω του ακουστεί 
το όνομά μας, με κρατημένο το τελευταίο φωνήεν. 

Αναβάλλεται το Πάσχα... Τί θα γίνει με 
την ... νηστεία της Σαρακοστής; 



Το Βατικανό ανακοίνωσε ότι μεταθέτει τις λειτουργίες της 
Μεγάλης Εβδομάδας για τα μέσα Σεπτεμβρίου λόγω της 
επιδημίας του κορωναϊού. Ενδέχεται Πάσχα με καύσω¬ 
να για τους ρωμαιοκαθολικούς, λοιπόν. Εάν κάτι τέτοιο 
ισχύσει και στην ελλαδική ορθόδοξη εκκλησία σίγουρα 
θα προκαλέσει μπλέξιμο σε χιλιάδες πιστούς. Σύμφωνα 
με αποκλειστικές πληροφορίες, η Ιερά Σύνοδος προσα¬ 
νατολίζεται να εκδώσει ανακοίνωση, με την οποία θα 
προτρέπει τους πιστούς, να συνεχίσουν την νηστεία της 
Σαρακοστής και ότι αυτή θα ισχύσει αναδρομικά σε πε¬ 
ρίπτωση μετακίνησης του Πάσχα για μετά το καλοκαίρι. 
Η Ιερά σύνοδος ευελπιστεί ότι με αυτή την κίνηση θα 
σταματήσει τα περιστατικά διακοπής της νηστείας λόγω 
αναβολής του Πάσχα! 

Έχουν και αυτοί τα προβλήματά τους... 















Α ΠφΆ ί? (δ) ΕΟ Π! 


2Κ§ 


Τ ο διήγημα αυτό γράφτηκε το 2014, 
όταν όλοι οί σημερινοί κανονισμοί 
καί απαγορεύσεις, που ζούμε αυτή τη 
σηγμή, φαίνονταν πολύ μακρινοί καί απο¬ 
δίδονταν σε ταινίες επιστημονικής φαντα¬ 
σίας. Σήμερα βλέπουμε πώς το παράλογο 
μεταλλάσσεται εξ ίσου σε νόμο καί μάλι¬ 
στα με την επίφαση του ηθικά σωστού. 

Όσοι μιλούν για ηθικά σωστό σκόπιμα 
αποκρύπτουν ότι υπάρχουν πολλές περισ¬ 
σότερες καί ουσιαστικότερες λύσεις από 
τα τωρινά μέτρα για την αντιμετώπιση 
μίας πανδημίας. Πανδημίες, όπως η Πα¬ 
νούκλα στον Μεσαίωνα, έχει ξανα¬ 
ζήσει η ανθρωπότητα. Όχι όμως τέ¬ 
τοιας «ποιότητας» μέτρα. Αυτό που 
λέμε «Δημόσια Υγεία» νοσεί εδώ καί 
δεκαετίες καί το γνωρίζουμε καλά. 

Δεν νοσεί μονάχα επειδή δεν λει¬ 
τουργούν οί κοινόχρηστες δομές της, 
αλλά επειδή τα Νοσοκομεία λέγο¬ 
νται εδώ καί καιρό «Μονάδες Υγεί¬ 
ας» καί δίοίκούνταί ως οικονομικές 
εταιρείες, υπολογίζοντας πρωτίστως 
το κόστος καί το κέρδος. Οί «Μονά¬ 
δες Υγείας» αυτές δίοίκούνταί από 
ΐΎΐαηαρεΓ. 

Επί πλέον, η κοινή, ανθρώπινη 
αλληλοβοήθεια (σκόπιμα δεν χρη¬ 
σιμοποιείται η τόσο χιλιοειπωμένη 
καί βρωμίσμένη λέξη αλληλεγγύη), 
αυτή που όλοι μέσα μας διαθέτου¬ 
με από τη φύση μας λίγο ως πολύ, 
πλέον έχει τόσο σμίκρυνθεί, που μας 
φαίνεται αυτή τη σηγμή αδιανόη¬ 
τη. Αναρωτιόμαστε για ποιον λόγο 
δεν είναι μία άλλη διαφορετικής 
ποιότητας λύση να συγκροτηθούν ομάδες 
υγειών, που με τη θέλησή τους (σκόπιμα 
δεν χρησιμοποιείται ο τόσο πλέον εξευ¬ 
τελισμένος όρος εθελοντικά) θα βοηθούν 
γιατρούς στην φροντίδα ανθρώπων με ευ¬ 
αίσθητη καί εύθραυστη υγεία (βαρεθήκα¬ 
με τον όρο ευπαθείς ομάδες, που μοιάζει 
πλέον τόσο απρόσωπο). Οί μη εύθραυστοί 
αυτή τη στιγμή θα μπορούσαν να βοηθή¬ 
σουν, ώστε να μην πεθαίνουν μόνοι καί 
αβοήθητοι σε απρόσωπες «Μονάδες υγεί¬ 
ας» άνθρωποί που χρειάζονται ανθρώπινη 
μεταχείριση. 

Ακόμη καί οί υγιείς θα μπορούσαν να 
νοσήσουν, αλλά δεν θα πέθαίναν. Θα ανέ¬ 
πτυσσαν εγκαίρως αντισώματα. Στο μετα¬ 
ξύ, θα ασκούνταν τα συλλογικά μας αντα¬ 
νακλαστικά απέναντι σε ένα πολύ σοβαρό 
πρόβλημα. Δεν θα σταματούσαν να εργά¬ 
ζονται όσοι είναι απαραίτητοί για το κοινό 
καλό αλλά θα συνέχιζαν να εργάζονται, 
φτιάχνοντας όσα χρειάζονται όλοι, για να 
τραφούν καί να προστατευθούν, αντί να 
καθόμαστε όλοι παραλυμένοί καί μαλθα¬ 
κοί στα σπίτια μας. 

Το περισσότεροί ή λίγότεροί νεκροί δεν 
είναι τρόπος αντιμετώπισης ενός προβλή¬ 
ματος, όπως αυτό. Δεν είμαστε ποσότητες 
ούτε οί γονείς καί οί παππούδες μας είναι. 
Δεν θέλουμε να είμαστε αριθμοί. Είμαστε 
όλοι προσωπικές ιστορίες, που με πολύ 
κόπο φτάσαμε ως εδώ. Νοσούμε ως αν¬ 
θρωπότητα καί αυτό ήρθε να μας θυμίσει 
ο ιός. Αύριο θα επιστρέφει ο ίδιος ή ένας 


άλλος ιός, χειρότερος ή πω μεταλλαγμέ¬ 
νος. Δεν είναι λύση να μένουμε απαθείς. 

Το κείμενο αυτό αφιερώνεται στον 
εμπνευστή, τότε που η ιστορία αυτή 
έμοιαζε με ένα αστείο... 

Όταν καθιερώθηκε ο κανόνας, στην αρχή 
έμοιαζε να μην έχει καμιά σημασία. Ήταν 
αστείος σχεδόν. Δεν έδωσε κανείς προ¬ 
σοχή, αν και ακουγόταν παράξενος. Συνή¬ 
θως ένας κανόνας εξυπηρετεί έναν σκοπό, 
μοιάζει χρήσιμος, ενώ αυτός φαινόταν τε¬ 
λείως άχρηστος. Βέβαια, αρχικά, δεν ήταν 


ένας νόμος, αλλά ένας άτυπος κανόνας, 
μια άτυπη συμφωνία, από εκείνες που 
κάνει η πλειοφηφία σιωπηλά. Κάπως έτσι 
καταλήγει κάποτε σε νόμο. 

Η οδηγία ήταν σαφής: Μια μαζική επιλο¬ 
γή να μην κρατάει κανείς ομπρέλα, όταν 
έβρεχε. 

Η αλλαγή έγινε ανεπαίσθητα, μέσα από 
μια άτυπη μόδα, που καθιέρωσε σταδιακά 
τις ομπρέλες ως παράξενο είδος, κάτι μάλ¬ 
λον αστείο και άβολο. Όσοι τις κρατούσαν 
ακόμη, συνήθως οι μεγαλύτεροι σε ηλικία, 
έμοιαζαν αστείοι, λόγω της νέας συνήθει¬ 
ας. Κανείς, βέβαια, δε σου απαγόρευε να 
φέρεις την ομπρέλα σου. Ωστόσο, θα έπρε¬ 
πε να θεωρείς δεδομένη την απαξίωση και 
την κοροϊδία των γύρω σου και τελικά τον 
κοινωνικό αποκλεισμό. Εκ πρώτης όψεως 
αυτό δεν ήταν φανερό. Δηλαδή, δεν ήταν 
επίσημη αιτία η ομπρέλα σου, που οι φί¬ 
λοι και οι συνάδελφοί σου σ' έκαναν πέρα. 
Όμως, αυτός ήταν κατά βάθος ο λόγος. 

Όπως ήταν αναμενόμενο, δεν άργησαν 
να εμφανιστούν και τα κινήματα υπέρ 
της διαφορετικότητας, που διαδήλωναν 
το δικαίωμα να φέρει κανείς την ομπρέλα 
του, χωρίς κοινωνικούς αποκλεισμούς και 
ρατσιστικές συμπεριφορές. Έτσι, όμως, τα 
πράγματα έγιναν χειρότερα. Όλες αυτές 
οι μη κυβερνητικές οργανώσεις θύμιζαν 
και επανέφεραν διαρκώς το πρόβλημα σε 
τέτοιο βαθμό, που το έκαναν πιο έντονο. 
Υπερέβαλλαν, για να δικαιολογήσουν την 
ύπαρξή τους. Κοινοποιούσαν παντού ότι ο 


τάδε και η δείνα έχασαν τη δουλειά τους, 
επειδή είχαν ομπρέλες. Το ανήγαν σε μεί- 
ζον πολιτικό ζήτημα. Πολλοί δημοσιογρά¬ 
φοι, κάνοντας καριέρα με την κοινωνική 
ευαισθησία τους, έγραφαν άρθρα επί 
άρθρων για την αυτοδιάθεση στην χρήση 
ομπρέλας. 

Πολλές παραφυάδες αυτής της κίνησης 
κατέβηκαν στην πολιτική. Ωστόσο, αυτό 
είχε και μια άλλη συνέπεια. Η απέναντι 
πλευρά σκλήρυνε τη στάση της· ζητούσε 
να καταργηθούν και να απαγορευτούν δια 
νόμου οι ομπρέλες. Εμφανίστηκαν πολι¬ 


τικές ομάδες, που πρότειναν να κατασχε¬ 
θούν όσες υπάρχουν και να καταστεί πα¬ 
ράνομη η κατοχή τους. Δέχονταν να μπουν 
οι ομπρέλες στα μουσεία, μόνο και μόνο 
για να θυμούνται οι παλιότεροι και να μα¬ 
θαίνουν οι νεότεροι, ώστε στο μέλλον να 
μην εμφανιστούν ξανά. 

Η δεύτερη εκδοχή, επειδή διέθετε περισ¬ 
σότερη δύναμη και κύρος και μεγαλύτερο 
πολιτικό παρελθόν, πέτυχε τον σκοπό της. 
Το αποτέλεσμα, όμως, του νόμου αυτού 
δεν ήταν το αναμενόμενο. Πολλές εταιρίες 
που τις κατασκεύαζαν μετέφεραν τα ερ¬ 
γοστάσιά τους σε χώρες που επιτρεπόταν 
η χρήση ομπρέλας. Έπειτα τονώθηκε το 
παραεμπόριό της. Κάποιοι, πίσω από όλη 
αυτή την κίνηση, διέκριναν μια παγκόσμια 
συνωμοσία, που υποκινούνταν από μυστι¬ 
κά κέντρα, επιδιώκοντας μεγάλα κέρδη και 
την μυστική γνώση που θα τους έδινε απε¬ 
ριόριστη εξουσία. 

Η αλήθεια είναι ότι σε περιοχές, που θε¬ 
ωρούνταν σχεδόν όλο τον χρόνο ηλιόλου¬ 
στες και ένας ιδανικός τόπος διακοπών, 
άρχισαν να εμφανίζονται έντονες βροχο¬ 
πτώσεις. Οι επιστήμονες παρατήρησαν 
ότι η στάθμη του υδάτινου ορίζοντα είχε 
αρχίσει να ανεβαίνει και άλλοι πλούτισαν 
από το εμπόριο σωσιβίων και λέμβων ή 
και σωσίβιων λέμβων ακόμη. Τα ολόσωμα 
αδιάβροχα καθιερώθηκαν και έπιασε τον 
κόσμο μια μανία για την απόκτηση του κα¬ 
λύτερου αδιάβροχου. Αναζητούσαν το πιο 
πρωτότυπο, το πιο εντυπωσιακό, άλλοι το 


πιο λειτουργικό και ανθεκτικό, το πιο πο¬ 
λυδιάστατο αδιάβροχο και πάει λέγοντας. 

Μέσα σε ένα σύντομο σχετικά διάστημα 
το θέμα πήρε τόσο μεγάλες διαστάσεις, 
που κάποτε όλοι κουράστηκαν. Οι περισ¬ 
σότεροι σταμάτησαν να ενδιαφέρονται 
για ομπρέλες και αδιάβροχα. Η ζωή τους, 
άλλωστε, είχε γίνει πολύ μουντή με τόσες 
βροχές, για να έχουν διάθεση να ασχολη¬ 
θούν με την πολυπλοκότητα ενός τέτοιου 
ζητήματος. Άλλωστε, όλα περνάνε και οι 
μόδες ακόμη γρηγορότερα. 

Έμειναν μόνο μερικοί γραφικοί, που πε- 
ρίμεναν τον Μεσσία, να φέρει τον 
αιώνιο ήλιο και τον αληθινό και 
να τους απαλλάξει από τη βασανι¬ 
στική βροχή. Νέες μόδες σύντομα 
εμφανίστηκαν πολλοί φορούσαν 
τις κάλτσες τους για σκούφους, 
τα εσώρουχά τους για σκουλα¬ 
ρίκια και άλλες εκκεντρικότητες, 
που γρήγορα γίνονταν συνήθεια. 
Οι άγραφοι νόμοι γίνονταν γρα¬ 
πτοί και η ιστορία συνεχιζόταν. 

Σ' αυτή την εποχή έζησε και ο 
Καίτοι. Μα, μέσα σε όλες αυτές τις 
αλλαγές, η δική του ιστορία ήταν 
προσωπική, περιείχε το σώμα και το 
αίμα του, τις σκέψεις και τα λόγια 
του. Όσα ένιωσε και όσα αισθάνθη- 
καν οι άλλοι για αυτόν. Δεν τον άγγι¬ 
ξε η πάλη κατά ή υπέρ του αδιάβρο¬ 
χου και της ομπρέλας. Έζησε με τον 
ήλιο και τη βροχή, ανάμεσα στους 
ανθρώπους. Μοιράστηκε τη ζωή 
του με την Καίπερ. Οι στιγμές τους 
γεμάτες αλληλοσεβασμό, αγάπη για 
τη ζωή, διάθεση να μοιραστούν, να γευ¬ 
τούν, να απολαύσουν. Δεν σταματούσαν 
να συζητούν, να μοιράζονται τη σιωπή, 
να προσπαθούν να συνεννοηθούν, όταν 
η επικοινωνία κοβόταν. Η ζωή τους ήταν 
γεμάτη με κραυγές πόνου και ελευθερίας. 

Δεν ήταν απ' αυτούς που πρώτοι ακολού¬ 
θησαν τη μόδα να μην κρατούν ομπρέλα. 
Ήταν απ' αυτούς που δεν τους πείραζε να 
τους κοροϊδεύουν. Οι μόδες τούς φαίνο¬ 
νταν χαζές· κι αυτές που επιτρέπουν κι αυ¬ 
τές που απαγορεύουν. 

Όταν η ομπρέλα απαγορεύτηκε και βρέ¬ 
θηκε μια ξεχασμένη στο σπίτι τους, συνε- 
λήφθησαν για σύσταση μυστικής οργάνω¬ 
σης για τη διάδοση της ομπρέλας. Μέρες 
τα δελτία ειδήσεων πρόβαλαν τα πρόσωπά 
τους. Εν τέλει, η δημόσια ιστορία τους ξε- 
χάστηκε, μα όχι η αληθινή ζωή τους. Όταν 
τελικά αποφυλακίστηκαν σε έναν μουντό 
κόσμο, αποφάσισαν να αποσυρθούν σε 
μια απομονωμένη από ανθρώπους περι¬ 
οχή. Κατά έναν παράδοξο τρόπο, εκεί οι 
βροχές εναλλάσσονταν με τον ήλιο κανο¬ 
νικά. Κατά μια παράξενη συνθήκη, σταδι¬ 
ακά άρχισαν να καταφθάνουν κι άλλοι εκεί 
και να μαθαίνουν πάλι να ζουν στο φως. 
Η ασθένεια της ομπρέλας, αλλά κυρίως η 
αρρώστια των παράλογων νόμων δεν τους 
άγγιζαν. Τα παιδιά τους και τα παιδιά των 
παιδιών τους δεν είχαν ακούσει τίποτε για 
αυτή την αστεία ιστορία. 

σύντροφοι για την 
Αναρχική απελευθερωτική δράση 











